Slavni Vinston Cercil, koji je trijumfalno pobedio svetski fasizam i jugoslovenski antikomunizam, doziveo je poraz na parlamentarnim izborima odrzanim neposredno posle istorijske pobede. Oslanjajuci se na izvestaje ovdasnjih medija o istorijskoj pobedi Srbije nad najmocnijom oruzanom svetskom silom, lokalni istoricari su pomislili da bi i srpski narod mogao da pronadje nekog novog lidera za mirnodopska vremena i zahvali se na nezaboravnim uspesima sadasnjem jugoslovenskom predsedniku Slobodanu Milosevicu.\nDobronamerni savet Milosevicu da, iz patriotskih razloga, podnese ostavku dali su Sveti arhijerejski sinod Srpske pravoslavne crkve, akademici, deo demokratske opozicije i nepoznat broj gradjana. Srpski pokret obnove trazi formiranje prelazne republicke i savezne vlade, dok ubedljivo najvecu politicku inventivnost pokazuju radikali, koji delimicno izlaze iz republicke vlade, flertuju sa saveznom vladom i optuzuju marginalnu i neuticajnu demokratsku opoziciju za predaju Kosova. Osobe s izvesnim razumevanjem ovdasnje politike smatraju da ce vlasti u Beogradu, posto su uspele da sacuvaju Kosovo unutar Srbije, ali ne i Srbe unutar Kosova, imati veoma uzbudljivu jesen.\nIako analiticari primecuju da 105 poslanika SPS-a i JUL-a predstavljaju manjinu od 250 poslanika Skupstine Srbije (postoji izvesna sumnja u spremnost dvadesetak poslanika levice sa Kosova da podrzavaju vlast), vlada nacionalnog jedinstva ce slozno delovati do 1.oktobra, kad pocinje jesenje redovno zasedanje. Radikali su odlucili da istupe iz vlade jer se na svetoj zemlji posle pobede nad snagama NATO-a nekim cudom obrelo vise desetina hiljada vojnika UN, koji su, medjutim, zaboravili da ponesu plave slemove. Na drugoj strani, Srpski pokret obnove je zatrazio hitne demokratske promene, ali i hitno zakazivanje republickog parlamenta na kojem bi se dogodila promena vlade. Radikali pokusavaju da ubede javnost kako je odbrana Kosova, njihov fundamentalni zadatak prilikom ulaska u vladu, popustila zbog Vuka, dok SPO uzroke "naopake politike" vidi u Seseljevoj ideji da treba ratovati protiv celog sveta i Kosovo braniti kao sto su branili neke druge, zaboravljene zemlje. Vladajuca koalicija je, zvanicno, time ostala manjinska, ali vecinska opozicija nije odllucila da zatrazi smenjivanje vlade Mirka Marjanovica.\nOstavku vlade su, za sada, zatrazile clanice Saveza za promene, koje se ne nalaze u parlamentu. Lider Socijaldemokratije Vuk Obradovic, koji se sve cesce nalazi na udaru medijskih gromada, najavio je i mogucnost da glavna opoziciona koalicija organizuje paralelne izbore. Sama ideja, koja je mozda inspirisana paralelnim izborima koje je pre tri meseca organizovala opozicija u bratskoj nam Belorusiji, jeste jedan od tipicnih "suvisnih poteza" opozicije koji bi uzdrmanoj vlasti posluzio kao gvozdena karijatida. Uspesnim mitingom u Cacku, Savez za promene najavio je pocetak kampanje za raspisivanje vanrednih izbora, a produzavanje medijske akcije o stranim placenicima moglo bi da izazove kontraefekte kod nezadovoljnih biraca i ubedi ih da je taj Savez, a ne SPO, radikali ili DSS, glavna opoziciona snaga u zemlji.\nSavez bez promena\nU krugovima bliskim levici proculo se krajem protekle nedelje, kada su radikali volsebno podrzali u Vecu republika predloge vlade iako su dan-dva ranije tvrdili da to niposto nece uciniti, da bi sada valjalo rekonstruisati saveznu vladu kako bi se sprecile dalje namere americkih imperijalista da zagospodare nekim drugim delovima zemlje. Za to vreme daleki i dobro informisani krugovi najavljivali su da vlast jos nije pronasla odgovor na tugaljivo pitanje da li treba raspisati izbore, na kojem bi svakako dobila manje nego na prethodnom brojanju glasova, ili praviti koaliciju koja bi dalje krnjila malaksalo biracko telo.\n"Jedinstvo postignuto u herojskoj odbrani zemlje predstavlja veliku tekovinu koja treba da bude afirmisana i u periodu obnove i reforme. Zato u saveznoj vladi sve relevantne parlamentarne stranke, onako kako su davale doprinos narodnom jedinstvu, treba da imaju svoje mesto i daju doprinos uspesnom ostvarivanju ciljeva ekonomskog i kulturnog razvoja zemlje", navodi se u saopstenju sa sastanka predsednika Republike sa najvisim drzavnim rukovodstvom u kojem se nasao predsednik jos jedne republike.\nPredsednicki kolegijum srpskih radikala je, u stendalovskom stilu, simultano obznanio da ce u narednom periodu uciniti sve kako bi se zemlja "odbranila i oduprla pokusajima Amerikanaca i njihovih saveznika da je u potpunosti pokore i uniste", cime je najavljeno premestanje crveno-crne koalicije na savezni nivo. Vojislav Seselj je izjavio sutradan da bi Miloseviceva ostavka znacila "haos u zemlji", ali se istovremeno zalozio za izbore kao "jedino demokratsko resenje".\nPosto ga je egzodus kosovskih Srba zatekao u vladi Srbije, a prodaja parcela na Dedinju, kojom bi se resavali nagomilani socijalni problemi, nije dala ocekivane rezultate, Seselj je, izgleda, odlucio da radikalski camac veze uz brze pruge levice. On je izjavio da bi SRS mogla ponovo da formira koaliciju sa levicarskim partijama jer se to pokazalo "jedino realnim". Ozbiljniji predstavnici vladajuce koalicije spremni su da kazu da je glavni radikalski problem nesto banalniji, jer su ministri, zamenici, cinovnici i sekretarice uspele da obezbede stanove koji, avaj, nisu preneli na svoje ime.\nSocijalisti su lansirali tvrdnju da su imali razgovore o novoj, reformskoj vladi u kojima je SPO trazio znatno manje mandata od radikala, ali je taj zahtev odbijen jer Draskovicevi nisu bili spremni da na glavnoj pozornici budu ikebana i ostala flora u kosi glavne glumice. U SPO se takve vesti odbacuju s indignacijom i treba ocekivati otvoreni zahtev te stranke za izbore na svim nivoima. Takva odluka bi bila sasvim logicna reakcija na rezultate jedinog istrazivanja javnog mnjenja, obavljenog posle pobede politike mira i razuma, prema kojem su socijalisti za mesec dana doziveli znatan pad popularnosti (sa 30 na 21 odsto), dok su radikali uspeli da padnu sa 15 na 10 odsto. Za istih mesec dana, obnovitelji su uspeli da zabeleze znatan porast rejtinga (na 15 odsto), od opozicionih stranaka najbolje se drzi Demokratska stranka Srbije (5,3 odsto), ali ubedljivo najbrojnija grupacija jesu razocarani, ponizeni i uvredjeni biraci. Vlast ima samo dve mogucnosti - da izbore raspise sto pre i sprovede ih pre zime, ili da pojaca treniranje discipline nad opozicionim strankama, medijima i sopstvenim clanovima. Odlucujuci uticaj na mesece raspleta mogao bi pruzi vec nagovesten rat protiv iole samostalnih medija, a tajna bitka crveno-crne koalicije za Studio B mogla bi da bude presudjujuca u dilemi o izborima, glasanju ili represiji.\nNaucni savetnik Instituta drustvenih nauka u Beogradu Vladimir Goati istice da se Srbija nalazi na raskrsnici u kojoj se opredeljuje izmedju povratka u geografiju ili vracanja u istoriju. "Ako se odluci za prvu opciju, Srbija ce krenuti ka demokratizaciji, uspostavljanju stvarnih veza sa svetom, redefinisanju odnosa sa Crnom Gorom. Plasim se da je vlastima blizi drugi izbor, koji podrazumeva jacanje izolacije i represije, eliminisanje opozicije, raskid odnosa sa Crnom Gorom, jer njih ne pokrece ideoloska borba vec osnovni egzistencijalni interes. Sva je prilika da ce se, u toj varijanti, treca Jugoslavija pridruziti prvoj i drugoj jugoslovenskoj zajednici. Dakle, u istoriji", dodaje Goati.\nVanredni izbori podrazumevali bi i neminovnu proveru tvrdnje da ja Srbija sacuvala suverenitet nad Kosovom. Na pitanje kako ce biti moguce odrzati izbore u citavoj Srbiji i SRJ ako UN budu imale vlast na Kosovu, izaslanik generalnog sekretara UN Karl Bilt je rekao da je to jedno od dobrih pitanja na koja jos nema dovoljno dobar odgovor. Govoreci u svoje ime, Bilt je rekao da medjunarodna zajednica mora dati mogucnost onima na Kosovu, koji to hoce, da ucestvuju na izborima u Srbiji ili u Jugoslaviji. "Ali da li ce ih biti mnogo ? To tek treba videti", rekao je Bilt, ostavljajuci mogucnost da se na Kosovu odrze republicki i savezni izbori za Srbe i stotine hiljada lojalnih Albanaca iz drenickog kraja, u kojem je sadasnji predsednik Srbije na poslednjim izborima zabelezio neverovatnu popularnost.\n"Politicka kretanja u Srbiji je prakticno nemoguce predvideti jer se uglavnom povlace iracionalni ili cak besmisleni potezi. Rezim moze da se ponasa kao da rat nije postojao i kreira neku paralelnu stvarnost, ali je nevolja sto gradjani ove zemlje prvi put shvataju sta se zaista dogodilo. Oni vise ne veruju u price o obnovi zemlje bez stranog kapitala i svesni su da su nuzne sustinske i hitne promene", kaze za NIN savetnik lidera SPO-a, politikolog dr Ognjen Pribicevic.\nPrema jednom drugom poznavaocu ovdasnjeg sistema, vodeci ljudi u zemlji se ponasaju kao japanski vojnici koji su do 1971. godine vodili Drugi svetski rat, ali clanstvo i baza izgleda nisu spremni da se ponasaju tako. Opozicionari smatraju da ce deo establismenta neminovno gurati vlast ka promenama i reformama ukoliko im se ne "pominje ni r od revansizma". Potpredsednik savezne vlade Zoran Lilic izjavio je u Kostunicima, mestu posebnog simbolickog znacaja, da je sustinski interes SRJ "stabilizacija ukupnih prilika u zemlji, jacanje svesti da je Jugoslavija najbolji oblik suzivota srpskog i crnogorskog naroda. Zato se moraju jacati i obnavljati veze sa Crnom Gorom. Taj napor se mora uciniti." Zaboravni reporter drzavne televizije izostavio je, medjutim, deo govora o Crnoj Gori i saradnji sa svetom.\nAko je moguce zakljucivati na osnovu drzavne televizije, vlast i narod su, posle desetogodisnjih napora raznih partija da svadjaju ljude, postali jedno telo koje povremeno izrazava divljenje prema obnovi zemlje. General armije Dragoljub Ojdanic otvorio je pontonski most kod Mijatovca, izgradjen u rekordnom roku iliti za jedan dan zivota, posle cega je saobracajna policija morala da vraca nesavesne vozace i savetuje im da ne veruju bas svemu sto vide kroz njihove prozore u svet. Iako se sa ekrana slivaju lavine pohvala na racun mirovnih snaga na Kosovu i "srpsku majku" generala Majka Dzeksona, putevima i dalje prolaza kolone nesrecnika, ciju tragediju ne moze da sakrije ni Dejvid Koperfild. Kada je, negde u blizini Nisa, policija zaustavila kolonu izbeglica iz Pristine i upitali ih kuda idu, bivsa ministarka u vladi i prvakinja radikala Rada Trajkovic izjavila je da su "dosli da grade mostove". Policajci im nisu poverovali.


25.12.2018 u 13:49\nPredsednik pokreta Dveri Boško Obradović ocenio je danas da je presuda Osnovnog suda u Bačkoj Palanci, kojom je Republički fond za penzijsko i invalidsko osiguranje (PIO) dužan da jednom penzioneru iz tog mesta isplati razliku po osnovu umanjenja penzije od novembra 2014. godine, „zračak nade da će građani dočekati pravdu”, prenosi Beta. Obradović je povodom te presude kazao da se pojavio „hrabar i častan sudija koji je doveo u pitanje zakon kojim su penzioneri četiri godine pljačkani”. „To je prvi sudija u Srbiji koji je doneo presudu kojom se obavezuje PIO Fond da isplati razliku između pripadajućeg i isplaćenog iznosa penzije. To pokazuje da još uvek postoje časne sudije koje su na strani zakona”, rekao je Obradović novinarima u sedištu Dveri u Beogradu. On je kazao da je sud u\n22.12.2018 u 09:02\nMuškarci i sledeće godine u penziju mogu da odu s 65 godina i najmanje 15 godina radnog staža, prenosi Tanjug. Pravo na starosnu penziju ostvaruju i svi osiguranici sa 45 godina staža, bez obzira na godine života. Kad je reč o prevremenoj starosnoj penziji, to pravo muškarci u 2019. godini mogu da ostvare sa 57 godina i šest meseci života i najmanje 40 godina staža. Žene sledeće godine ostvaruju pravo na prevremenu starosnu penziju ukoliko imaju 57 godina i 38 godina i šest meseci staža osiguranja, kažu za Tanjug u Ministarstvu za rad, zapošljavanje, boračka i socijalna pitanja. Ukoliko žele u penziju po propisima koji važe u ovoj godini, zaposleni moraju da podnesu zahtev za ostvarivanje prava nadležnoj filijali Republičkog fonda za penzijsko i invalidsko osiguranje zaključno


"Rat" privatnoj onlajn nastavi u Kini - šta će biti sa oko 3.000 srpskih predavača?\n“Rat” privatnoj onlajn nastavi u Kini – šta će biti sa oko 3.000 srpskih predavača?\nPosle poreskih obaveza koje će morati da počnu da izmiruju počevši od jeseni, neke od srpskih radnika na internetu u bliskoj budućnosti čeka još jedna nedaća – kineska vlada donela je niz pravila koja bi mogla njihov posao da učine nemogućim.\nNove mere u Kini bi mogle najpre da utiču na nastavnike jezika iz Srbije koji čine najbrojniju grupu srpskih radnika na internetu i ima ih oko 10.000, a čak trećina njih predaje učenicima iz Kine, ukazuju iz srpskog Udruženja radnika na internetu (URI) za BBC na srpskom.\nJedan od njih je i U.K, koji drži nastavu engleskog jezika kineskim đacima duže od četiri godine, a sada strahuje zbog sve veće neizvesnosti koju su izazvala nova pravila.\n„Trenutno ne radim, a od septembra ću smeti da radim samo tri i po sata dnevno – iz kompanije kažu da će moći nekako da opstanu do februara, ali mnogi misle da ni to nije moguće”, poručuje ovaj nastavnik engleskog jezika iz Srbije.\nNeke od najvećih škola koje u Kini pružaju ove usluge poput MagicEears, Whales, VIP Kid i GoGo Kid “preko noći” su prestale da rade ili su na ivici da se ugase, kažu iz URI z BBC.\nJedan od korisnika društvene mreže Redit iz Srbije podelio je obaveštenje koje je dobio od kompanije MagicEars gde se navodi da je ovo „verovatno poslednja godina” u kojoj će kompanija raditi.\nOdabrano je devet gradova u kojima će ovaj plan prvo zaživeti kao pilot projekat – Peking, Šangaj, Šenjang, Gvangžu, Čengdu, Žengžu, Čangži, Vejhai i Nantong.\n„Čak sam pre nekoliko nedelja dobio i ugovor za stalno, a iz firme su nas pitali i da preporučimo kolege koje bi mogle da nam se priključe”, priča on u razgovoru za BBC na srpskom.\nIpak, Nešović je primetio je da su se roditelji njegovih đaka „uspaničili” i raspituju se na koji način bi njihova deca mogla da nastave sa privatnim časovima kada nova pravila zažive.\n„Dojučerašnji nastavnici jezika moraće da potraže drugo zanimanje ili da pokušaju da ostvare direktan kontakt sa učenicima, što je strogo zabranjeno u svim školama”, napominju iz organizacije URI.\nZbog čega je Kina promenila ova pravila\nDonošenje odluke o uvođenju ograničenja za onlajn nastavu za školsku decu zvaničnici objašnjavaju potrebom da se „smanji teret na plećima mladih učenika”.\nengleski jezik/kina/nastavnici/online nastava/učenje\nMondelēz International preuzeo kompaniju Chipita


Novi Pazar / U Selakovcu pokušaj ubistva i samoubistva – Sandzaklive.rs\n0 1,860 Manje od minute\nKako Radio televizija Novi Pazara saznaje, oko 11 časova u naselju Selakovac, došlo je do porodičnog nasilja.\nKako nezvanično saznajemo, nakon kratke svađe muškarac je pokušao da usmrti svoju suprugu, ubodom hladnim oružjem u grudni koš, a zatim je sebi pokušao da oduzme život.\nNakon što je napao suprugu, muškarac je uspeo sebi da zada tri uboda nožem u predelu stomaka i grudi.\nNakon što je vozilo hitne službe stiglo na lice mesta, muškarac je pokušao sebi da zada još jedan ubod nožem, u čemu su ga sprečili lekari zajedno sa policijom, koja je po stizanju na mesto nesreće ženu zbog kritičnog stanja vozilom transportovala do bolnice.\nSupružnici su hospitalizovani u Opštoj bolnici i u teškom su stanju, saznajemo, nezvanično. (Rtvnp)\nNovopazarska policija zaplijenila dva kg marihuane\nU Sjenici 17 novozaraženih, u Prijepolju 22


Nadal i Brajani već na završnom Mastersu\n– June 11, 2013Posted in: ATP/WTA\nRafael Nadal u singlu i Bob i Majk Brajan u dublu prvi su učesnici završnog Mastersa sezone, u londonskoj O2 Areni.\nDevetu uzastopnu godinu, Nadal se kvalifikovao za završni turnir sezone, koji je jedan od retkih koje Španac nije osvojio. Najbliži tome bio je 2010.godine, kada ga je u finalnom meču savladao Federer. Zbog povrede, iako se kvalifikovao, prošle godine nije učestvovao.\nNakon propuštene sezone u Australiji, Nadal se vratio takmičarskom tenisu u februaru i osvojio je već Brazil Open, Akapulko, Indian Vels, Barselonu, Madrid, Rim i Rolan Garos. Jedine poraze u sezoni doživeo je u finalu Vinja del Mara (Zebaljos) i Monte Karla (Djoković).\nAmerički blizanci su dvanaestu godinu zaredom obezbedili igranje na turniru najboljih u kalendarskoj godini. Trenutno prvi dubl sveta ove sezone je osvojio sedam titula, od toga oba odigrana Gren Slema, u Australiji i Parizu.\nProšle godine, titulu u singlu osvojio je Novak Djoković, dok je dubl titulu osvojio španski par Marsel Granoljers/Mark Lopez.


Sportline verzija automobila češkog proizvođača veoma je popularna kod kupaca i donosi određenu dinamičnost regularnim verzijama, bez povećavanja novčanih penala radi načinjenih poboljšanja u svojoj RS liniji visokih performansi...\nSada, Sportline linija započinje svoju karijeru u segmentu električnih vozila, takođe. Škoda je nedavno objavila svoju novu seriju Enyaq Sportline iV automobila, potpuno novu ediciju koja će stići sa svežim stilskim detaljima, većim točkovima, novom opremom namenjenom putničkoj kabini i sportskim stavom praćenim nemodifikovanim pogonskim sklopovima.\nStoga, bez nedozvoljenog prelaska na RS teritoriju, svi zainteresovani za Enyaq Sportline iV modele moći će da odaberu između tri različite postavke izuzimajući bazni Enyaq 50 iV model. The Sportline iV 60 dolazi sa jednim električnim motorom dobrim za 177 ks i pogonom na zadnjoj osovini, praćenim pakovanjem baterija od 62 kWh i prelaznim opsegom od 400 kilometara između dva punjenja.\nNakon ovog modela tu su 80 i 80x verzije. Ove varijante poseduju nešto veće baterijsko pakovanje od 82 kWh, ali ih pre svega od prethodnika razlikuju performanse, zajedno sa većim prelaznim opsezima od 520 i 500 kilometara. Sve ovo je omogućeno time što ove mašine dolaze sa 201 i 261 ks iz dva električna motora koji svu njihovu snagu šalju na sva četiri točka.\nŠto se tiče eksterijernih modifikacija, nova Enyaq Sportline iV izdanja stići će u ovlašćena predstavništva kasnije ove godine i posedovaće metalik crno okruženje sportske prednje maske, ful LED Matrix farove, Sportline oznake na prednjim branicima, kao i brojne crne detalje na ramovima prozora i krovnoj liniji, između ostalog.\nPozadi možemo očekivati zadnji branik sportskog stila, sa integrisanim crnim difuzorom. Stranice automobila su identične boje kao i ostatak karoserije, ali mogu dobiti kontraste u vidu opcionih aluminijumskih Betria točkova od 21 inča. U enterijeru putničke kabine, novi automobili dobili su nedavno kreirani Design Selections paket kao specijalnu opciju koja će pratiti njihovu liniju, a i u njegovom slučaju se kompanija Škoda opredelila za crnu kao dominantnu boju. Međutim, crni tonovi su ovde upareni sa kontrastnim sivim detaljima i finišima od veštačkih ugljeničnih vlakana, koje možemo videti na kontrolnoj tabli.\nNajistaknutiji dodatak putničkoj kabini predstavljaće ekskluzivna crna sportska sedišta iz Sportline Design Selection paketa, sa mikrofiber postavama i sivim akcentnim detaljima. Iako ne poseduje bilo kakva poboljšanja po pitanju snage, Enyaq Sportline iV linija delovaće sportski tokom vožnje zbog svoje redizajnirane šasije koja je zadužena za približavanje uatomobila zemlji za 15/10 mm napred i pozadi.


U meču 32. kola Bundeslige, Verder je posle 0:2, uspeo da se probudi i dođe do remija (2:2) u meču sa Borusijom iz Dortmunda, a defanzivac "zelenih" bio je među najzapaženijih igračima svog tima. Ovim nerešenim ishodom, "milioneri" su sebi zagorčali život u borbi za titulu, jer Bajern sada ima četiri boda više od Dortmunda, dva kola pre kraja prvenstva.\nOvaj 23-godišnji štoper je ove sezone jedan od najboljih igrača koji sa klupi predvodi Florijan Kohfeldt. U Bundesligi je do sada odigrao 21 utakmicu i jednom se upisao u listu strelaca u pobedi nad Hertom (3:1). Pord toga zabeležio je i četiri nastupa u Kupu Nemačke.\nRemi na "Vezeru" doneli su Kevin Mohvald i 42-godišnjak Klaudio Pizaro, koji je posle akcije u kojoj su učestvovali Veljković i Augustinson uspeo da donese nerešen ishod koji je učinio da vodeći Bajern dođe na korak od nove titule, pošto su "milioneri" u meču sa ekipom iz Bremena ostali bez planiranih bodova.\n"Duel" Roberta Levandovskog i Miloša Veljkovića\n- Obožavam da igram ovakve utakmice! Uživao sam u meču i pokazali smo kao tim da imamo karakter da se vratimo posle 0:2. Preko puta smo imali jaku Borusiju, koja je fenomenalna ekipa i koja je želela da nastavi trku sa Bajernom za titulu. Ovim remijem smo možda odlučili šampiona Bundeslige! Nastavljamo naš put... Možda do Lige Evrope - jasan je Veljković.\nSrpski reprezentativac dominirao je u duelima sa talentovanim triom Pulišić - Sančo - Alkasere, koji na transfer tržištu vredi "samo" 180 miliona evra...\n- Sve su to pakleni igrači sa kojima je zadovoljstvo odmeriti snage. Primili smo jedan gol iz igre i pokazali snagu. Vredan rad i fizička spremnost dolaze do izražaja kada imate za protivnike takve igrače - zaključio je Veljković, čiji Verder u poslednja dva kola igra sa Hofenhajmom i Lajpcigom.\nVeljković je bitna karika i u reprezentaciji Srbije\nDefanzivac Verdera je za nacionalnu selekciju odigrao devet utakmica, još uvek je bez postignutog gola.\nTrebalo bi da predstavlja važan šraf u timu Mladena Krstajića u kvalifikacijama za predstojeće Evrposko prvenstvo. Bio je član reprezentacije i na Mundijalu, gde je zabeležio 90 minuta na utakmici protiv Brazila.


Naslovna » Izlasci » Shopping » Kompaktni Epson EB-93H projektor\nEpson EB-93H projektor\nAh Neša 7. februar 2014. Shopping Komentari su isključeni na Kompaktni Epson EB-93H projektor\nNjegovo srce čini 3LCD tehnologija zahvaljujući kojoj je u stanju da projektuju sliku besprekorno reprodukovanih boja i odlične detaljnosti. Pored svega on je kompaktan i veoma lagan pa ga je moguće montirati kako na desktop, tako i na zidne nosače.\nKao i ostali Epson-ovi projektori tako je i EB-93H napravljen od veoma kvalitetne plastike, s tim što mu je unutrašnja konstrukcija od aluminijuma zahvaljujući kojoj i ima malu težinu (3,13 kg) zbog koje se krajnje jednostavno i lako može preneti sa jedne lokacije na drugu – kada zatreba. Poseduje i veoma ekonomičnu lampu koja troši i do 40% manje energije u odnosu na lampe koje se nalaze u sličnim konkurentiskim rešenjima. Takođe, EB-93H prati i specijalno osmišljen OSD koji omogućava korisniku brzo i lako setovanje svih parametara.\nOd ostalih bitnih karakteristika EB-93H projektora izdvajamo još izuzetno dobro odrađen rashladni sistem koji nije bučan (čak i pri maksimalnom opterećenju), kao i skromne zahteve vezano za održavanje – dovoljno je samo da ga povremeno prebrišete mikrofiber krpom i izgledaće kao nov. Epson kod EB-93H projektora posebno ističe i njegov visok stepen kompatibilnosti sa najrazličitijim platformama čime se značajno proširuje njegova primena. To znači da pored toga što se besprekorno razume sa svim računarima bez problema komunicira i sa mobilnim uređajima.\nEpson EB-93H projektor raspolaže svim aktuelnim žičnim konekcijama a u paketu se isporučuje sa malim, ali maksimalno funkcionalnim daljincem.\nCena (sa PDV-om): 82.523 dinara\nPrethodni Premijera dokumentarnog filma Lauš 22. februara\nSledeći Bad Copy u Hali sportova


Demokratski institut Kosova: Kurti da izvesti javnost o temama koje će se voditi u dijalogu sa Beogradom GracanicaOnline.Info\nDemokratski institut Kosova: Kurti da izvesti javnost o temama koje će se voditi u dijalogu sa Beogradom\nDemokratski institut Kosova zatražio je od kosovskog premijera Aljbina Kurtija transparentnost u procesu dijaloga sa Beogradom, preneli su mediji na albanskom. Kada je stranka Pokret Samopredeljenje bila u opoziciji, nekprekidno je insistirala na tome da javnost bude izveštena o pregovorima sa Beogradom, te očekujemo da budete transparentni i odgovorni prema građanima i izvestite ih o temama koje će se voditi na sastancima u Briselu, piše u javnom pismu koje je Demokratski institut poslao kosovskom premijeru.\n„Sada kada vodite Vladu, očekujemo da se pridržavate ovih principa“, navodi se u pismu.\nZbog činjenjice da, kako se ističe, Kurti nije izvestio Skupštinu o sastanku sa spskim predsednikom Aleksandrom Vučićem, koji je održan u Briselu 15. juna, Demokratski institut je izrazio zabrinutost zbog sutrašnjeg sastanka između Besnika Besljimija i Petra Petkovića.\n“Javnost u Prištini nije obaveštena o čemu će se sutra razgovarati u Briselu, kao i koji će stav izneti Vlada Kosova. Takođe, zabrinuti smo i za sledeći sastanak koji se održava na visokom nivou između Aljbina Kurtija i Aleksandra Vučića, najavljen za 25. jul”, zaključuje se u pismu\nTags: Aljbin Kurti Demokratski institut Kosova dijalog Beograda i Prištine\nPrevious Petković: 3.000 dana bez Zajednice srpskih opština, odgovornost Prištine, ali i Brisela\nNext Uoči nove runde dijaloga na tehničkom nivou Petković se sastao sa Lajčakom\n20. oktobra 2021., 06:38


RTS :: Tramp i Makron razgovarali o hitnoj pomoći Libanu, u Bejrut dolazi Šarl Mišel\nSvet Tramp i Makron razgovarali o hitnoj pomoći Libanu, u Bejrut dolazi Šarl Mišel\nsubota, 08. avg 2020, 09:12 -> 15:13\nTramp i Makron razgovarali o hitnoj pomoći Libanu, u Bejrut dolazi Šarl Mišel\nU Bejrutu se nastavlja potraga za preživelima u ruševinama nastalim posle stravične eksplozije lučkog skladišta. U posetu Libanu dolazi predsednik Evropskog saveta Šarl Mišel, a o hitnoj međunarodnoj pomoći Libanu razgovarali su Donald Tramp i Emanuel Makron.\nPredsednik Evropskog saveta Šarl Mišel rekao je da će tokom dana otputovati u Bejrut, kako bi pružio podršku Evropske unije Libanu i njegovom glavnom gradu nakon razorne eksplozije.\nPredsednik SAD Donald Tramp razgovarao je sa francuskim predsednikom Emanuelom Makronom o hitnoj međunarodnoj pomoći Libanu posle razorne eksplozije u Bejrutu.\n''Ta eksplozija je bila događaj kakav svet dugo nije video. Imaćemo video konferenciju sa predsednikom Makronom, liderima Libana, šefovima država iz celog sveta. Svi žele da pomognu. SAD sarađuju sa libanskim vlastima na terenu kako bismo utvrdili koje su najhitnije zdravstvene i humanitarne potrebe, obezbedićemo dodatnu pomoć u narednom periodu. Tesno sarađujemo sa vladom Libana'', rekao je Donald Tramp.\nPredsednik Libana Mišel Aun odbacio je pozive na međunarodnu istragu o eksploziji.\nU Bejrutu je pre četiri dana eksplodiralo lučko skladište u kojem se nalazilo 2.700 tona veoma zapaljivog amonijum-nitrata. Procenjuje se da su poginule najmanje 154 osobe, a više od 5.000 ljudi je povređeno.\nUdar koji je usledio nakon eksplozije osetio se širom grada, a eksplozija se čula i na Kipru, koji je od Bejruta udaljen 240 kilometara.\nPredsednik Libana Mišel Aun izjavio je da je u toku istraga u okviru koje se traga za činjenicom da li je eksplozija posledica spoljnog uplitanja ili je u pitanju samo nemar ili nesreća


NLB Banka u medijima - Novosti.rs: POGLED ISKOSA - Novi realizam Ivane Živić :: NLB Banka Beograd\nNovosti.rs: POGLED ISKOSA - Novi realizam Ivane Živić\nReč je o jednoj od najuspešnijih mlađih srpskih umetnica.\nU prostorijama NLB banke na Novom Beogradu, uređenim za galerijske potrebe, u poslednjih godinu dana posredstvom Gorazda Čuka priređuju se neke od najboljih izložbi u gradu, sa kvalitetnim katalozima i dužeg vremenskog trajanja. Do kraja januara u tom prostoru mogla se videti izložba slika akademske slikarke Ivane Živić (Sarajevo, 1979). Diplomirala je i magistrirala na Fakultetu likovnih umetnosti u Beogradu. Dobitnica je nekoliko nagrada, a njeni radovi se nalaze u više domaćih i inostranih javnih i privatnih kolekcija. Reč je o jednoj od najuspešnijih mlađih srpskih umetnica, slikarki koja je uprkos klasičnom načinu rada u duhu štafelajnog slikarstva pronašla način kako da bude potpuno aktuelna, samosvojna i u duhu ovog vremena. Ovo je njeno vreme uspeha, posle izložbe u NLB banci, ove godine će imati samostalni nastup u aprilu ili krajem jula u Prodajnoj galeriji Beograd, slike će joj biti izložene i u CMS advokatskoj komori, a do aprila dvanaest njenih malih formata nalazi se u “Beograd Art hotelu” u Knez Mihailovoj ulici. U uglednoj beogradskoj galeriji “Lucida” 2020. godine imaće samostalnu izložbu slika, a ove godine učestvuje i na sajmu umetnosti Other Art Fair u Londonu, koji se ostvaruje u partnerstvu sa firmom “Sači”, najpoznatijom svetskom onlajn platformom za prodaju umetničkih dela.\nStručnjaci kuće “Sači” su za Sajam odabrali sto četrnaest umetnika iz celog sveta, a takvi sajmovi odavno nisu samo mesta uspešne trgovine, već zvanični vid svetskog nastupa značajnih umetnika i podizanja njihovog ugleda kao bitan momenat u njihovim karijerama. Iz Srbije su svega jedna-dve galerije sposobne da izađu na svetske umetničke sajmove, i to ne bez pomoći države, koja to doživljava kao predstavljanje svoje savremene vizuelne kulture.\nU delu Ivane Živić prožima se realno sa imaginarnim, klasično akademsko figurativno realističko slikarstvo sa iracionalnim i fantastičnim izrazom. U postupku izrade slikarka primenjuje dosege modernog realizma, uvažava tu stilsku formaciju, jednu od preovlađujućih u novom veku, u (post)modernom dobu kao i u celokupnoj umetnosti. Ona, međutim, izmešta taj tip umetnosti, pomera ga prema novom vrednosnom horizontu, njeni sadržaji se nigde u stvarnosti ne mogu videti, ne prenosi mimetički bukvalno pojave iz realnosti, već stvara svojevrsne vizije. Vasilij Kandinski je smatrao da će u budućnosti postojati samo “veliki realizam i velika apstrakcija”, i zaista, sada su na svetskoj sceni prisutni ponajviše realisti i konceptualisti.\nIvana Živić nije obična slikarka realističkih motiva, drugačija je od svih ostalih, među najoriginalnijim, jer ne koristi uobičajena rešenja novih realista niti slika hiperrealistički. Umesto toga komponuje složene celine, uljane slike veoma zahtevne po rešavanju žablje perspektive, telesnom skraćenju i distorziji, optički uslovljene prelamanjem prizora u vodi.


Preduzeće prvobitno osnovano kao servis elektronike 1966. godine, danas posluje kao sistem koji objedinjava ceo proizvodni proces, od projektovanja i razvoja do proizvodnje i implementacije elektronskih i informacionih sistema.\nDanas Bus Logic d.o.o. tim okuplja preko 30 radnika-saradnika i poseduje u zemlji i svetu prepoznatljivi brend elektronskih uređaja Bus Logic. Budućnost firme se baš kao i njen razvoj zasniva na inovativnim rešenjima i stalnom proširivanju razvojnog i proizvodnog programa, kao i plodnoj saradnji sa velikom bazom domaćih i stranih klijenata.\nMinimalno SSS, IV stepen – elektrotehničke, elektroničarske ili računarske struke\nDobre komunikacione sposobnosti (rad sa velikim brojem ljudi različitih ličnih i profesionalnih profila)\nSpremnost na individualni i timski rad\nOrganizovanost, sistematičnost i strpljenje u radu\nPoželjno je osnovno poznavanje saobraćaja\nPoželjno je osnovno poznavanje električne instalacije na autobusima\nPoslovi vezani za ovu radnu poziciju se obavaljaju u prostorijama Autoprevoz d.o.o. Čačak\nPoslovi vezani za ovu radnu poziciju obuhvataju održavanje sistema elektronske naplate u autobusima\nInstalacija i održavanje uređaja\nRad sa programskim aplikacijama sistema elektronske naplate\nObuka korisnika sistema\nRedovna komunikacija sa korisnicima\nRad u dinamičnom okruženju, sa prilikama za lični razvoj i napredovanje


Koraima Tores: Zvezda serije "Kasandra" moli se za Srbiju - Hello! magazin\nKoraima Tores: Zvezda serije “Kasandra” moli se za Srbiju\nGlumica Koraima Tores, glavna junakinja jedne od najpopularnijih sapunica u našoj zemlji devedestih godina, “Kasandra”, javno je uputila Srbiji podršku i pokazala da su njene misli sa ugroženim stanovništvom.\nSigurno se sećate prelepe glumice Koraime Tores, glavne junakinje jedne od najpopularnijih latino-američkih sapunica “Kasandra”, koja je u našoj zemlji i regionu obarala rekorde gledanosti 90-ih. I ona je zgrožena situacijom u Srbiji usled elementarnih nepogoda u vidu nezapamćenih poplava, pa je na Tviteru javno uputila reči podrške.\nJunakinja čuvene sapunice gostovala je u Srbiji, kada je njena serija emitovana ovde i postala je miljenica naše publike, a očigledno je i da ona iz Srbije nosi lepe uspomene, kada su njene misli i molitve uz ugrožene u ovim trenucima.


Ministar kulture Vladan Vukosavljević otvara 49. Bemus\nMinistar kulture i informisanja Vladan Vukosavljević otvoriće danas, u Kolarčevoj zadužbini u 20 časova (Studentski trg 5) 49. Beogradske muzičke svečanosti (BEMUS)\nFakultet muzičke umetnosti obeležiće 80 godina postojanja sa dva koncerta. Tradicionalni koncert izvorne narodne muzike priređujemo u saradnji sa Katedrom za etnomuzikologiju u slikovitom prostoru Etnografskog muzeja. Neke od najvećih muzičkih zvezda današnjice su zakoračile na veliku koncertnu scenu upravo u okviru Bemusa, koji i ove godine pruža priliku mladim izvođačima da se predstave publici - najbolji studenti FMU imaće sopstveni celovečernji nastup u Svečanoj sali Skupštine grada.\nNa završnom koncertu Bemusa, uz Simfonijski orkestar RTS-a pod dirigentskom palicom Bojana Suđića., nastupiće i Jurij Revič, solista na violini. Ovaj talentovani mladić je sa samo 26 godina ostvario zavidnu karijeru i osvojio brojne nagrade - između ostalog, prestižnu nemačku nagradu Echo klasik za otkriće godine 2016. Kuriozitet je da će svirati na violini Stradivarius iz 1709. koju mu je ustupila Fondacija porodice Goh.


Vip Beach Masters 2016 - PRess Serbia | PR PRess team\nBeograd • Društvo • News • Sport • Srbija\nVip Beach Masters 2016\nVip Beach Masters 2016 – uzbudljiv finiš prvenstva na Adi\nPolufinalni i finalni mečevi Nacionalnog prvenstva Srbije u odbojci na pesku – Vip Beach Masters 2016 odigraće se u subotu, 27. avgusta, u Beogradu, na Adi Ciganliji kod Okruglog kupatila. Zahvaljujući podršci kompanije Vip mobile i Odbojkaškog saveza Srbije, najbolji domaći bičvolej timovi boriće se za titulu novih šampiona i šampionki u odbojci na pesku. Učešće na završnom turniru u Beogradu uzelo je čak 48 ekipa, 26 u ženskoj i 22 u muškoj konkurenciji, a pored pehara i nagrada, pobednici će osvojiti i Huawei P9, zvanični uređaj ovogodišnjeg prvenstva.\nUlaz na sve mečeve je besplatan, a posetioci beogradskog „mora“ imaće priliku da uživaju u napetoj igri talentovanih mladih igrača, interesantnom celodnevnom programu koji će voditi jedan od naših najpoznatijih stand up komičara Neša Bridžis, kao i u jedinstvenoj zabavi na tribinama uz specijalna iznenađenja. Organizatori su pripremili i nezaboravno iskustvo za dečake i devojčice uzrasta do 14 godina, koji su učili osnove ovog energičnog olimpijskog sporta u okviru besplatne Vip Beach Masters škole odbojke. Vođeni proslavljenim odbojkaškim asom, Vanjom Grbićem, već šestu godinu zaredom, mališani će se i u petak, 26. avgusta od 17 časova, kao i u subotu, 27. avgusta, u terminu od 15 časova upoznati sa tajnama odbojke na pesku.\nPrethodna dva meseca Vip Beach Masters karavan obišao je čak osam gradova širom Srbije – Kraljevo, Čajetinu, Veliko Gradište, Bač, Zrenjanin, Sombor, Šabac i Novi Sad. Spektakularnim mečevima u Beogradu završava se deveta sezona uzbudljivih nadmetanja na pesku, kada će Srbija dobiti nove prvake i prvakinje u bičvoleju.\nViše informacija možete pronaći na www.beachmasters.rs.\nVip mobile je najmlađi mobilni operater u Srbiji koji postavlja nove standarde na tržištu telekomunikacija. Zahvaljujući najsavremenijoj mrežnoj infrastrukturi, Vip korisnicima nudi širok raspon usluga iz domena mobilne komunikacije, kao i digitalnih, data i IT rešenja. Vip zapošljava 1.000 stručnjaka sa ciljem da pruži najbolje korisničko iskustvo za više od 2,1 miliona pripejd, postpejd i poslovnih korisnika. U 2015. godini kompanija je ostvarila udeo na tržištu od 22,5% i prihode od 206,8 miliona evra. Svojim odgovornim poslovanjem Vip je prepoznat kao pouzdan partner i incijator brojnih pozitivnih promena u društvu, kao i u oblasti zaštite životne sredine. Sa do sada uloženih 916,6 miliona evra kompanija predstavlja najveću grinfild investiciju u Srbiji.\nVip mobile je član Telekom Austrija Grupe (ATX:TKA), vodećeg pružaoca digitalnih i komunikacionih usluga u regionu Centralne i Istočne Evrope sa više od 24 miliona korisnika u osam zemalja, prihodima od preko 4 milijarde evra i više od 17.500 zaposlenih. Grupa je evropska jedinica kompanije América Móvil, trećeg po veličini provajdera telekomunikacionih usluga na svetu.\nZa više informacija posetite www.vipmobile.rs i www.telekomaustria.com\nO Huawei Technologies u Srbiji:\nHuawei Technologies, koja u Srbiji posluje od 2005. godine, usmerena je na razvoj inovativnih tehnologija u sektoru potrošačke tehnike, implementaciju lokalizovanih rešenja i dugoročni razvoj na našem tržištu. Huawei je poznat kao društveno odgovorna kompanija koja je do sada osmislila i realizovala više donatorskih i humanitarnih akcija u Srbiji.\nTagovi2016 ada ciganlija beograd Huawei Technologies srbija Vip Beach Masters Vip mobile\nZa vikend spektakl na Ušću “Nagrada Beograda 2016”\nSportisti Radnickog Olimpijske igre pratili iz mraka


Ostavka rukovodstva Mubarakove stranke\nRukovodstvo egipatske vladajuće stranke podnelo je ostavke, dok hiljade anti-vladinih demonstranata nastavljaju protest u centru Kaira, zahtevajući od predsednika Mubaraka da učini isto.\nEgipatska državna televizija objavila je da je celokupni politički komitet Nacionalne demokratske partije napustio položaj, uključujući i predsednikovog sina Gamala Mubaraka. Međutim, predsednik Mubarak ostaje lider stranke, prenosi televizija, koja takođe javlja da je generalni sekretar stranke Safvat el-Šarif podbneo ostavku i da je na njegovo mesto postavljen neko drugi. Zapadni mediji navode da se politički komitet stranke sastojao od šest članova, koji su godinama bili deo egipatskog političkog establišmenta. Nacionalna demokratska partija oštro je kritikovana u vezi sa prošlogodišnjim parlamentarnim izborima za koje protivnici tvrde da su bili namešteni.\nRanije danas, egipatski državni mediji preneli su vest da je predsednik Hosni Mubarak razgovarao sa zvaničnicima, među kojima su bili premijer, ministri nafte i finasija i guverner centralne banke. Ministar trgovine Samiha Favzi Ibrahim izjavio je da je zbog nemira u zemlji izvoz u januaru opao za šest odsto. Neki procenjuju da nemiri koštaju Egipat 310 miliona dolara dnevno.\nU međuvremenu, egipatska vojska pokušava da ubedi demonstrante da napuste Trg Tahrir. Visoki oficir vojske Hasan al-Roveni pozvao je preko razglasa demonstrante da se raziđu, ali njegov apel - očekivano - nije urodio plodom. Demonstranti se opiru i pokušajima vojske da ukloni njihove barikade. TV mreža al-Džazira javlja da je vojska dovela kranove i teretna vozila kako bi uklonika barikade i izgorele automobile s trga. Neki demonstranti zarekli su se da će nastaviti proteste sve dok Mubarak ne podnese ostvaku, iako je egipatski predsednik ranije ove nedelje izjavio da se neće povući s vlasti dok mu na jesen ne istekne mandat.\nProtesti opozicije nastavljaju se i u Aleksandriji, dok nekoliko opozicionih lidera danas razgovara sa potpredsednikom Omerom Sulejmanom. Najveća opoziciona grupa - Muslimansko bratstvo, kaže međutim da se neće priključiti razgovorima sve dok Mubarak ne podnese ostavku.


Počela izgradnja vrtića na Gukama vrijednog milion eura – Portal RTPV\nNaslovna / Vijesti / Društvo / Počela izgradnja vrtića na Gukama vrijednog milion eura\nRTPV 28. Jula 2020.\tDruštvo Ostavite komentar 230 pregledi\nU Pljevljima je danas i zvanično počela gradnja novog vrtića u mjesnoj zajednici Guke, vrijednog oko milion eura, kapaciteta za 70- oro djece. Vrtić površine 500m2 finansira Vlada Crne Gore kroz projekat sa Razvojnom bankom Savjeta Evrope. Kamen temeljac za izgradnju vrtića koja će obuhvatiti i opremanje položili su direktor Uprave javnih radova Rešad Nudodžić i predsjednik Opštine Pljevlja Igor Golubović, a rok za završetak radova je 12 mjeseci.\n„Veliko mi je zadovoljstvo što sam u ime Opštine Pljevlja dio događaja koji našem poslu daje poseban smisao, a to je upravo početak radova koji obilježivamo polaganjem kamena temeljca objekta u kome će pljevaljska djeca, a prije svega mještani mjesne zajednice Guke i obližnjih naselja za godinu dana dobiti novu ustanovu predškolskog karaktera. Danas smo poslije više od 40 godina svjedoci izgradnje novog vrtića u Pljevljima, koji će prema projektu biti jedna od najsavremenijih predškolskih ustanova u Crnoj Gori“, saopštio je u svom obraćanju predsjednik Opštine Pljevlja.\nGolubović je istakao da je Opština Pljevlja ustupila Ministarstvu prosvjete građevinsko, o trošku Opštine komunalno opremljeno zemljište površine 1.700m2 čime je, kako je naglasio pokazala da je odličan partner Vladi Crne Gore u svim projektima koji se tiču unaprjeđenja kvaliteta života u našem gradu.\n„Odgovoran odnos Vlade Crne Gore prema sjevernom regionu naše države, potvrđuje se kroz ovakav i slične projekte. Želim posebno naglasiti da su u prethodnom periodu u Pljevljima rekonstruisane skoro sve osnovne škole, Srednja stručna škola. Siguran sam da će u narednom periodu to biti slučaj i sa Gimnazijom „Tanasije Pejatović“, a sve u cilju obezbjeđivanja optimalnih uslova za boravak đaka i profesora, ali i radi podizanja kvaliteta nastave i sadržaja koje škole mogu da pruže đacima“, kazao je Golubović.\nOn je najavio i skoriju izgradnju sportskog igrališta sa tartan podlogom u naselju Gagovića imanje, koju Opština Pljevlja realizuje u saradnji sa Ministarstvom sporta, kao i ulaganja pljevaljske lokalne uprave u izgradnju potpuno novih i održavanje starih dječijih igrališta na više lokacija u gradu: u parku Stražica, naseljima Zlodo, Potrlica i na igralištu Pavina njiva.\nDirektor uprave javnih radova Rešad Nuhodžić u obaćanju medijima izrazio je zadovoljstvo što je objekat vrtića na Gukama prepoznat kao značajan kapitalni projekat koji finansira Vlada Crne Gore.\n“Realizacijom projekta će se stvoriti bolji uslovi za boravak djece, osigurati nova radna mjesta i obezbjediti kvalitetniji uslovi za rad zaposlenih. Uprava javnih radova je sprovela postupak javnih nabavki i došla do odgovornog izvođača – doo „Tehnogradnja“ iz Pljevalja i već danas mogu reći, da će za godinu dana ovaj objekat biti otvoren za oko 70 mališana“, kazao je Nudodžić i podsjetio da je u Crnoj Gori zahvaljujući saradnji iaranžmanu Vlade Crne Gore i Razvojne banke Savjeta Evrope u proteklom periodu izgrađeno sedam vrtića ukupne vrijednosti oko 13 miliona eura, kao i da su zaključeni ugovori za izgradnju još 3 vrtića ukupne vrijednosti 4,5 miliona eura, a u toku su pripreme tehničke dokumentacije za izgradnju drugih objekata ovakve namjene u Crnoj Gori.\n„Ono što sa ponosom mogu danas da kažem jeste da je izgradnja ovog vrtića na Gukama dokaz posvećenosti i istrajanju Vlade Crne Gore u unaprijeđenju obrazovnog sistema Crne Gore“, zaključio je direktor Uprave javnih radova.\nU objektu vrtića na Gukama biće izgrađena i po najsavremenijim standardima organizovana kuhinja koja će kao centralna zadovoljiti potrebe na nivou kompletne JU „Eko bajka“ u Pljevljima, a na ovaj način će se sa ove centralne lokacije pripremati hrana za preko 400 pljevaljskih mališana.\nPredhodno DOO “Vodovod”: Sjutra zbog radova mogući problemi u vodosnabdjevanju Visoke zone Pliješ\nSledeće Danas pet slučajeva koronavirusa u Pljevljima, u Crnoj Gori 56 pozitivnih


Press Online :: Politika :: Vučić: U odnosima Srbije i Kipra prijateljstvo je potpuno iskreno, nema previše interesa\n10. 05. 2018.\nVučić: U odnosima Srbije i Kipra prijateljstvo je potpuno iskreno, nema previše interesa\nKipar je jedna od članica EU koje najsnažnije štite međunarodno pravo i teritorijalni integritet Srbije, rekao je predsednik Srbije Aleksandar Vučić nakon sastanka sa predsednikom Kipra Nikosom Anastasijadisom.\nPredsednik Srbije se zahvalio na "iskrenom prijateljstvu koje kiparski narod i država pružaju građanima Srbije i našoj zemlji", preneo je RTS.\n- U međunarodnim odnosima uvek imate interese kao glavnu vodilju, ali u odnosima Srbije i Kipra prijateljstvo je potpuno iskreno, nema previše interesa, već mnogo više iskrene bliskosti, onoga što danas jeste retkost u međunarodnoj areni - rekao je Vučić.\nAleksandar Vučić i Nikos Anastasijadis\nPredsednik Srbije je naglasio da je Srbija zahvalna Anastasijadisu i kiparskoj vladi u podršci Srbiji kada je u pitanju Kosovo.\n- Kipar je jedna od članica EU koje najsnažnije štite međunarodno pravo i teritorijalni integritet Srbije - naveo je Vučić.\nSrbija razgovara sa svima i sa svima mora da ima dobre odnose, ali, ističe Vučić, "moraju da znaju da gajimo poseban odnos prema narodima koji su bili uz Srbiju u najtežim trenucima u savremenoj istoriji".\n- Vi lično ste to bezbroj puta potvrdili - rekao je Vučić obraćajući se predsedniku Kipra.\nNe prihvatamo samo albanski interes\nOn je još kazao i da sa Srbijiom niko ne može da razgovara jezikom ultimatuma i pretnji, i da "nam mimo međunarodnog javnog prava određuje da prihvatimo samo ono što je albanski interes".\nVučić je naveo i da je predsednika Kipra upoznao sa Briselskim sporazumom i time šta je Beograd uradio, a šta Priština nije, kao i o dvostrukim standardima. Dodao je i da su razgovarali o tome šta se zbiva oko Kosova i Metohije, u regionu, koliko je važno sačuvati mir i stabilnost, kao i da je Srbija zainteresovana za komprimisno rešenje problema KiM.\n- Mi ćemo naš put nastaviti, a kažem težak, jer je tu poglavlje 35 koje se tiče KiM, a sličan uslov nije imala nijedna druga zemlja, ali se nadam da ćemo i tu pronaći rešenje - rekao je Vučić, koji je naveo da je oblast turizma u odnosima dve zemlje jako važna, ali i o građevinske kompanije, infrastruktura, izvoz žitarica, bankarska saradnja...\n- Naša trgovinska razmena mora biti veća. Imali smo značajna ulaganja Kipra u Srbiju, ali nadamo se da će ona biti veća, i da će sa rastom standarda rasti broj Srba koji idu na Kipar - naveo je Vučić.\nKosovska nezavisnost nezakonita\nNjegov kiparski kolega je, govoreći o KiM, rekao da sve dok je na snazi Rezolucija SB UN 1244, za Republiku Kipar je jednostrano proglašena kosovska nezavisnost nezakonita. On je naveo i da je Srbiji mesto u EU, kao i da će Beograd od njegove zemlje imati punu podršku i pomoć tokom tog procesa.\n- U odnose naše dve zemlje duboko su ukorenjene istoroijske, prijateljske i verske veze, a zajednička saradnja je od obostranog interesa. Dogovorili smo da krajem ove godine po drugi put na Kipru bude održan jedan poslovni forum u cilju daljeg jačanja saradnje u privrednom, trgovinskom i turističkom sektoru - kazao je Anastasijadis.\nPrvi čovek Kipra rekao da je sa Vučićem razgovarao o evropskom putu Srbije i pregovorima koje Beograd vodi a koji su, kako je rekao, "dug i bolan" proces imajući u vidu značajan napredak koji je naša zemlja napravila. On je kazao i da je Vučića obavestio o dešavanjima u vezi sa kiparskim pitanjima i izazovima u Egejskom moru.\nOn je kazao i da je cilj tamošnjih vlasti konačno rešenje za Kipar na osnovu evropskih tekovina i pravila koja važe i u UN.\n- Predsedniče Vučiću, želim javno da iskažem duboku zahvalnost na punoj podršci teritorijalnom integritetu i suverenitetu Kipra, kao i zalaganju da se problemi rešavaju na osnovu rezolucije UN - rekao je Anastasijadis.\nOn se zahvalio i na učešću Srbije u mirovnim misijala na Kipru.\n- Želimo saradnju i strukturni dijalog, i drago mi je što ću danas sa svima sa kojima se srećem moći da razmenim mjišljenja na ove teme - kazao je predsednik Kipra koji se Vučiću zahvalio na gostoprimstvu, i pozvao ga da poseti ovu zemlju.\nNakon zajedničke konferencije za medije, Vučić i je uručio Orden Republike Srbije na lenti kiparskom predsedniku, koji je srpskog predsednika odlikovao Velikim ordenom reda Makarijus treći na ogrlici.\nAnastasijades je Vučiću uručio orden za izuzetne bilateralne odnose i tradicionalno prijateljstvo između srpskog i kiparsko naroda, dok je predsednik Srbije svog kiparskog kolegu odlikovao za zasluge u razvijanju i učvršćivanju miroljubive saradnje i prijateljskih odnosa između Srbije i Kipra.\nSvečani doček ispred Palate Srbija\nPredsednik Srbije Aleksandar Vučić priredio je ranije danas ispred Palate Srbija svečani doček za kiparskog predsednika koji boravi u dvodnevnoj poseti našoj zemlji.\nVučić je Anastasijadisa dočekao uz najviše državne počasti, intoniranje himni i postrojenu Gardu Vojske Srbije.\nPosle dočeka usledio je tet-a-tet razgovor, a zatim i plenarni razgovori delegacija dve zemlje, predvođeni Vučićem i Anastasijadisom.\nAnastasijadis će se danas sastati i sa predsednicom vlade Anom Brnabić, a kako je ranije saopšteno iz Ministarstva spoljnih poslova, predsednik Kipra i srpski zvaničnici razgovaraće o bilateralnoj saradnji, evrointegracijama Srbije, briselskom dijalogu, kao i o aktuelnim dešavanjima na Zapadnom Balkanu.


BiH – Page 2 – Balkan Breaking News\nZbog navodne zloupotrebe i snimanja maloljetnika Stanivuković bi mogao i krivično da odgovara Odbornik PDP-a u Skupštini grada, snimao je “zatvoreni” dio škole i u tim učionicama se već godinama ne izvodi nastava, prva je reakcija iz Tehničke škole u Banjaluci, na snimke propalih učionica koje je Draško Stanivuković objavio na društvenim mrežama. Kristina\nby stivko - 15/03/2018 0\nPredsednik Republike Srpske Milorad Dodik izjavio je večeras da se pitanje Kosova ne može razdvojiti od pitanja Republike Srpske. Republika Srpska nesumnjivo je faktor svih političkih procesa u BiH i regionu, izjavio je Dodik. On je ocenio da po svim elementima RS ima obrise države — teritoriju, stanovništvo i efikasnu vlast. „Danas je za Srbe Republika Srpska država\nPredsednik Republike Srpske Milorad Dodik izjavio je da Srpska želi što veću autonomiju i da povrati nadležnosti koje je imala Dejtonskim sporazumom. - To nije nejasan niti nefer politički cilj - izjavio je Dodik i dodao da ako Republika Srpska ostvari cilj, nema nameru izlaziti iz BiH. Dodik je za današnji zagrebački\nBošnjaci u BiH i oni u Raškoj nemaju mnogo zajedničkih gena. U Bosni su izmešani sa Srbima i Hrvatima, a stanovnici Sjenice, Tutina i Novog Pazara dele gene s Albancima. Srbi i Rusi su braća po krvi, ali ne u očekivanom procentu, bliži su nam narodi iz okruženja, sa kojima smo\nOdblokiran je saobraćaj na planinskom prevoju Ivan koji su u sredu ujutro blokirali predstavnici boračkih udruženja, potvrđeno je u MUP HNK. - Borci se još uvek nisu razišli, radi se na tome, ali saobraćaj je odblokiran - kazali su nam iz MUP HNK. Kako je potvrđeno, borci su odblokirali saobraćaj nakon što\nU nekoliko gradova u Federaciji BiH su zbog protesta boraca blokirane saobraćajnice, zbog čega su nastale kilometarske kolone. Oni koji su po lošem vremenu putovali ili se vraćali iz Zenice, Tuzle, Sarajeva ili Mostara, ostali su zaglavljeni. „Situacija je posebno alarmantna, jer se u automobilima nalaze i deca, a temperatura je ispod nule“, javili su federalni mediji. Blokada traje ceo\nby stivko - 28/02/2018 0\nPredsednik SNSD-a Milorad Dodik nije danas želeo da komentariše vest da je Darko Mladić, sin generala Ratka Mladića, jedan od mogućih kandidata ove stranke za predsednika Srpske na predstojećim opštim izborima. On je istakao da je čuo za te spekulacije, ali da će o kandidaturi odlučivati stranački organi SNSD-a. „O kandidatima SNSD-a javnost će\nVukota Govedarica i Mladen Ivanić biće kandidati opozicionog Saveza za promene za funkcije predsednika Republike Srpske i člana Predsedništva Bosne i Hercegovine. O kandidaturi Govedarice za predsednika RS na izborima u oktobru odlučeno je danas na sednici Glavnog odbora Srpske demokratske stranke (SDS), prenela je Radio-televizija Republike Srpske. Time je automatski otvoren prostor da se Ivanić ponovo


SZO razmatra proglašavanje majmunskih boginja “vanrednom situacijom” – ProSrpski Portal\nSZO razmatra proglašavanje majmunskih boginja “vanrednom situacijom”\nTo bi značilo da zdravstvena agencija Ujedinjenih nacija smatra da je epidemija “izuzetan događaj” i da postoji opasnost da se bolest proširi preko još više granica.\nProšle sedmice, generalni direktor SZO Tedros Adhanom Gebrejesus opisao je nedavnu epidemiju majmunskih boginja identifikovanu u više od 40 zemalja uglavnom u Evropi, kao “neobičnu i zabrinjavajuću”.\n“Ako je SZO zaista bila zabrinuta zbog širenja majmunskih boginja, mogli su sazvati svoj Komitet za hitne slučajeve prije mnogo godina kada se ponovo pojavio u Nigeriji 2017. i niko nije znao zašto smo odjednom imali stotine slučajeva”, rekao je Oyewale Tomori, nigerijski virolog koji je član nekoliko savjetodavnih grupa SZO.\n“Malo je čudno da je SZO pozvala svoje stručnjake tek kada se bolest pojavila u zemljama s bijelom populacijom”, rekao je.\n“Možda postoje legitimni razlozi zašto je SZO digla uzbunu tek kada su se majmunske boginje proširile na bogate zemlje, ali za siromašne zemlje, to izgleda kao dvostruki standard”, rekao je Fidler.\n“Nakon COVID-a, SZO ne želi biti posljednji koji će majmunske boginje proglasiti hitnim stanjem”, rekla je Amanda Glassman, izvršna potpredsjednica Centra za globalni razvoj.\n“Ovo se možda neće popeti na nivo hitne situacije nalik COVID-u, ali je i dalje vanredna situacija javnog zdravlja na koju se treba obratiti pažnja.”\nboginja majmunskih proglašavanje razmatra situacijom SZO vanrednom\nPogledajte kako Zavod za udžbenike i jedan od autora pravdaju sadržaj Radne sveske “Poznavanje društva”


Skupština RS traži dodatne garancije ravnopravnosti naroda u BiH\nDeklaracijom, koja sadrži dvanaest tačaka, od Vijeća za implementaciju mira su, između ostalog, zatražene dodatne garancije za ravnopravnost entiteta i naroda u BiH. Deklaracijom se zahtjeva da stavi van snage bonska ovlaštenja koji su, kako se navodi snažan izvor nesporazuma i zloupotreba u ostvarivanju ovlaštenja Visokog predstavnika“.\nNaroda skupština Republike srpske je pozvala i zastupnike državnog parlamenta da podrže inicijativu o ukidanju bonskih ovlaštenja visokog predstavnika, a visokog predstavnika da povrati kako se kaže u Deklaraciji,"uzurpirani suverenitet" koji je potreban BiH za izvršenje njenih međunarodnih obaveza i pristupanje Evropskoj uniji.\nPotpisnicima Dejtonskog sporazuma upućen je apel da podrže „riješenost izabranih predstavnika konstitutivnih naroda i građana BiH i entiteta da u potpunosti preuzmu odgovornost za sigurnu i održivu budućnost i razvoj BiH“.\nNo, iako se ton Deklaracije čini krajnje oštar po pitanju odnosa Republike Srpske i Ureda visokog predstavnika predsjednik entitetskog parlamenta Igor Radojičić smata da prostora za dijalog još uvijek ima.\nOd danas je stoga pažnja cjelokupne BiH javnosti usmjerena ka Sarajevu u kojem se održava sjednica Vijeća za implementaciju mira. Od odluka ovog tijela u mnogome će zavisti i rasplet političke krize koja već duže vremena potresa BiH.\nTim povodom u glavni grad BiH došao je i generalni sekretar Savjeta Evrope Teri Dejvis. U obraćanju zastupnicima parlamenta BiH, Dejvis je kazao da domaći političari treba da učine sve kako bi mogli da samostalno donose odluke koje su u interesu građana BiH, a ne da čekaju da to neko učini umjesto njih.\nDejvis smatra da Ustav BiH sadrži previše mogućnosti za opstrukciju procesa donošenja odluka koje se prečesto koriste i zloupotrebljavaju i to je razlog što je visoki predstavnik donio odluku od 19. oktobra.\n"Onima kojima se ta odluka ne dopada moram reći: `Učinite vi da postane nepotrebno da bilo ko za vas donosi odluke koje bi ste vi sami trebali donositi`", poručio je Dejvis.\nIngliš: Duboka zabrinutost SAD\nU saopštenju za štampu, američki ambasador u BiH Čarls Ingliš, povodom najnovijih događaja u Republici Srpskoj, kaže da su Sjedinjene Države duboko zabrinute zbog izjava lokalnih političara koji svesno pogrešno predstavljaju mere visokog predstavnika za Bosnu i Hercegovinu, Miroslava Lajčaka.\nTim izjavama, kaže ambasador Ingliš, oni skreću Bosnu i Hercegovinu sa puta ka evroatlantskim integracijama i stavljaju je na put izolacije i nestabilnosti. Ingliš u saopštenju dalje podseća da Sjedinjene Države u potpunosti podržavaju visokog predstavnika i mere koje je predložio, čiji je osnovni cilj poboljšanje stabilnosti i funkcionisanje Bosne i Hercegovine, što je u isto vreme u skladu sa Dejtonskim sporazumom. Kao predstavnik Sjedinjenih Država, kaže on, podsećam da je Amerika garant Dejtonskog mirovnog sporazuma i tvrdim da ove mere nisu usmerene protiv Republike Srpske i njenih građana niti je njihova namera da se ukine postojanje tog entiteta.\nOčekujemo od premijera Dodika i ostalih lidera Republike Srpske da ispune svoje obaveze i da poštuju legitimni autoritet visokog predstavnika Lajčaka, i da se po svaku cenu uzdrže od konfrontacije, jer suprotstavljanje visokom predstavniku znaèi suprotstavljanje Sjedinjenim Državama, naglasio je američki ambasador u Bosni i Hercegovini, upozorivši da će nastavak ovakvih konfrontacija dovesti do brze i energiène reakcije Sjedinjenih Država.


Učešće na 5. Sajmu mentalnog zdravlja u Nišu | Psihološko Savjetovalište\nOsnovna ideja ovogodišnjeg Sajma bila je predstavljanje svakodnevnih mogućnosti koje možemo iskoristiti za očuvanje sopstvenog mentalnog zdravlja i prevenciju mnogih problema i poremećaja u stresnoj današnjici. Sajam je bio posvjećen informisanju o različitim aspektima mentalnog zdravlja, prepoznavanju alternativa za očuvanje i unapređenje mentalnog zdravlja, upućivanju na izvore socijalne podrške i na mentalno zdravlje iz ugla psihoterapije.\nPsihološko savjetovalište za mlade Univerziteta „Bijeljina“ je i ove godine uzelo učešće na Sajmu mentalnog zdravlja i za posjetioce pripremilo brojne aktivnosti.\nPosjetioci Sajma su najpre imali priliku da na kreativno osmišljenom štandu, izvuku svoju poruku o mentalnom zdravlju ili dobiju neki od poklona, koje su im pripremili vredni volonteri Savjetovališta. Najmlađi posjetioci imali su mogućnost da crtaju i pišu poruke Savjetovalištu, ali i da razgovaraju sa rukovodiocem Savjetovališta (psihoterapeutom) i volonterima, o tome šta sve podrazumeva poziv psihologa. Na ovaj način, posjetioci su mogli da dobiju osnovne informacije o tome, kada, kome i na koji način mogu da se obrate za psihološku pomoć i da sami zaključe da li je “Psiholog babaroga”.\nOvim putem Psihološko savjetovalište nastojalo je da ulogu psihologa demistifikuje i približi mladima, ali i da razbije predrasude koje predstavljaju prepreku mladima za obraćanje za pomoć.\nPosjetioci Sajma su imali mogućnost i da besplatno rješavaju testove koji se tiču njihovih osobina ličnosti, kreativnosti, emocionalne pismenosti, partnerske vezanosti, zadovoljstva životom, načina kako se suočavaju sa stresom. Takođe su imali priliku i da učestvuju na psihodramskoj radionici koju je Psihološko Savjetovalište za mlade Univerziteta “Bijeljina”, realizovalo u saradnji sa Psihološkim savetovalištem za studente Studentskog kulturnog centra Niš.\nRadionica je bila prilika za sve zainteresovane da, na kreativan način, uz pomoć tehnika psihodrame, u skladu sa temom Sajma, istražuju moguće načine rješavanja problema. Radionicu su vodile Jelena Jovanović i Aleksandra Popović, psihodramski psihoterapeuti.\nPokrenutost i spremnost učesnika radionice da pred nepoznatim članovima, rade na svojim ličnim temama i problemima, dokaz su potrebe i važnosti ovakvih okupljanja za očuvanje mentalnog zdravlja mladih.


Braun BT3040 cena, cene Srbija, prodaja Beograd Novi Sad Niš\nBraun BT3040 cene\nBraun BT 3040 Tip trimera Trimer za kosu, Napajanje Na baterije - U kombinaciji sa preciznim biranjem u koracima od 0.5mm, Braun trimer daje vrhunsku kontrolu i preciznost. Ultimativna preciznost za 100% kontrole nad Vašim stilom... specifikacija\ncena od 5.999,00 do 6.590,00 din | prodavnica (3)\nU kombinaciji sa preciznim biranjem u koracima od 0,5mm, Braun trimer daje vrhunsku kontrolu i preciznost, Ultimativna preciznost za 100% kontrole nad Vašim stilom\nEPonuda nije internet prodavnica već Vam omogućava da brzo i lako nađete Braun BT3040 po najjeftinijoj ceni. Naš cilj je da kupci budu što bolje informisani o ponudi Braun BT3040 na tržištu Srbije. Vrlo lako nalazite željeni proizvod za kategoriju Trimeri/Mašinice za šišanje cene, ne morate da lutate od sajta do sajta za Braun Trimeri/Mašinice za šišanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Braun BT3040 sa PRODAVCEM. EPonuda ne može da garantuje potpunu tačnost specifikacije i slika za Braun BT3040. Pre kupovine, podatke za Braun BT3040 proverite na sajtu PROIZVOĐAČA.


05.01.2016. / 10:49\nBANJALUKA, U Banjaluci je prošle godine izdato 352 građevinske dozvole, što je povećanje za gotovo 40 odsto ili 97 više građevinskih dozvola u odnosu na 2014. godinu.\nOvo je, kažu u gradskoj upravi, rezultat u novembru 2014. godine izvršene reorganizacije Odjeljenja za prostorno uređenje i formiranja Odsjeka za legalizaciju i Odsjeka za građenje.\nVećim brojem izdatih građevinskih dozvola u budžetu Grada je ostvaren prihod od 14 miliona KM, odnosno dva i po miliona više od planiranog.\n„Reorganizacijom je postignuta osnovna ideja da isti referent vodi postupak od lokacijskih uslova do izdavanja građevinske dozvole, čime se investitorima olakšava cijeli postupak. Za godinu dana takva organizacija posla se pokazala kao uspješna i omogućila je da uradimo više posla i ostvarimo dobre finansijske rezultate“, rekla je načelnik Odjeljenja za prostorno uređenje Sanela Kecman.\nU Odjeljenju su sistematizovana posebna radna mjesta za obavljanje poslova vezanih za pribavljanje neophodne dokumentacije za realizaciju velikih investicionih projekata. Pod velikim investicijama, kaže Kecman, podrazumijevaju se infrastrukturni, javni, poslovni i stambeno-poslovni višeporodični objekti.\nNa ovaj način je proces od lokacijskih uslova do upotrebne dozvole objedinjen na jednom mjestu, čime je olakšan postupak ne samo investitorima, već i svim drugim učesnicima u procesu, licenciranim projektnim kućama za izradu urbanističko-tehničkih uslova i tehničke dokumentacije, infrastrukturnim organizacijama i ustanovama.\n„U protekloj godini izdato je 50 građevinskih dozvola za realizaciju investicija od čega se 26 dozvola odnosi na stambeno-poslovne objekte. To je znatno više u odnosu na 2014. godinu kada smo imali 23 predmeta za investicijske objekte odnosno svega 13 za stambeno-poslovne objekte“, kaže Kecman.\n„Time je ostvaren još jedan cilj, a to je smanjenje broja aktivnih predmeta, te nam je plan da sa ovom pozitivnom praksom nastavimo i u 2016. godini“, zaključila je načelnik Odjeljenja za prostorno uređenje.\nTagovi: banjaluka gradska upravaizborizdvajamovazno


Obeleženo 130 godina postojanja IPU: Unapređenje demokratije predstavlja najvažniji zadatak Interparlamentarne unije : Nadlanu.com\nObeleženo 130 godina postojanja IPU: Unapređenje demokratije predstavlja najvažniji zadatak Interparlamentarne unije\nObjavljeno 15. okt 2019. / 14:28:46\nU okviru 141. zasedanja Interparlamentarne unije u Beogradu danas je obeležena stotridesetogodišnjica Interparlamentarne unije. Obeležavanjem je predsedavala predsednica Interparlamentarne unije, Gabrijela K. Baron. Ovaj poseban segment je svojim prisustvom i govorom uveličala i predsednica Narodne skupštine Republike Srbije Maja Gojković.\nPrisutnima se pre samog početka obratio Žil Karbonije ispred Međunarodnog komiteta Crvenog krsta koji je akcentovao da je „svaka država zadužena da se bavi razmatranjem pitanja modernog ratovanja“.\n- Sve više vidimo da se krše zakoni i Konvencije - skrenuo je pažnju, te naglasio da se mora apelovati na bolju usklađenost sa Konvencijama.\nSamim tim, izneo je načine za prethodno pomenuto i poručio parlamentarcima da to mogu učiniti ratifikacijom instrumenata koji proizilaze iz Konvencija, političkom aktivnošću i budžetskim planiranjem.\nNakon uvodnih reči predsednice Interparlamentarne unije, Gabrijele K. Baron, da je dužnost parlamentaraca da zaštite demokratiju i ljudska prava, obratila se Valentina Matvijenko rečima da se pre 130 godina u Parizu odigrao istorijski sastanak.\n- Parlamentarizam je uspeo da osvoji svet - dodala je ona.\n- Drago nam je što smo mi kao paralamentarci sveta postali snaga koja može delati - zaključila je Matvijenko.\nPredsednica Narodne Skupštine Maja Gojković je u svom obraćanju poručila:\n- Čitav svet se danas zaista nalazi na velikoj prekretnici i raskrsnici. Svedoci smo svi upornih kršenja pravila i načela međunarodnog prava - te nastavila da - zato moramo biti spremni da se samokritički preispitujemo i utvrdimo kako možemo da unapredimo naš rad u najboljem interesu građana koje suštinski i predstavljamo.\n- Unapređenje demokratije predstavlja najvažniji zadatak Interparalementarne unije - dodala je, te akcentovala da zemlja Srbija pridaje veliki značaj Interparlamentarnoj uniji.\nOvom prilikom predsednica Narodne Skupštine Maja Gojković je pozvala sve prisutne da posete izložbu u čast 130 godina postojanja Interparlamentarne unije.\nGeneralni sekretar Interparlamentarne unije, Martin Čungong je povodom ovog jubileja zaključio da se danas više ne govori o idejima, već o ljudima.


Zatitnik građana Zoran Pašalić pokrenuo je, na sopstvenu inicijativu, postupak kontrole Ministarstva životne sredine zbog prekomerne zagađenosti vazduha većeg broja gradova, a koja traje već duži vremenski period.\nTakvu je meru Zaštitnik preduzeo ocenivši da Ministarstvo ali i drugi nadležni državni organi nisu preduzeli a ni sproveli nijednu konkretnu meru, te da je potrebno da se aktivnije pristupi rešavanju problema zagađenosti vazduha.\nU saopštenju koje je doastavio medijima, Pašalić podseća da je još 2018. u Srbiji kvalitet vazduha zvanično bio ocenjen trećom kategorijom, to znači da je bio prekomerno zagađen i to u Beogradu, Kraljevu, Valjevu, Kragujevcu, Subotici, Sremskoj Mitrovici, Pančevu, Užicu, Smederevu i Kosjeriću.\nNovi Sad: Kada se grad ne vidi od smoga\nZaštitnik traži i objašnjenje o tome da li je u odnosu na utvrđene najznačajnije uzročnike zagađenja vazduha Ministarstvo životne sredine predvidelo i predložilo preduzimanje hitnih kratkoročnih, ali i dugoročnih mera u cilju njihovog suzbijanja i koje su to mere, i ukoliko nije iz kojih razloga to nije učinjeno.\nZaštitnik je odredio i rok od 15 dana u kojem traži da Ministarstvo odgovori na ova pitanja, a nakon sagledavanja odgovora i procene on će obavestiti javnost o daljim koracima.


Глупост године: НВО осудиле полицију у Србији због "несразмерне употребе силе" - Нови Стандард\nGlupost godine: NVO osudile policiju u Srbiji zbog “nesrazmerne upotrebe sile”\n18.03.2019. 16:33 16.07.2020.\n“Upotreba sile od strane policije, koju su prisutni učesnici zabeležili i objavili, može se oceniti kao nesrazmerna”\nKuća ljudskih prava i demokratije najoštrije je osudila postupanje policije u Beogradu, tokom obezbeđivanja skupova “1 od 5 miliona”, koji su održani u subotu i nedelju.\n“Sprečavanje nastanka nereda i zaštita ljudi i imovine je osnovni zadatak policije prilikom obezbeđivanja javnih okupljanja. Nepravilna procena predvidivog bezbednosnog rizika od upada u zgradu RTS-a i odsustvo blagovremene reakcije, doprinelo je eskalaciji nasilja. Shodno tome, naknadna upotreba sile od strane policije, koju su prisutni učesnici zabeležili i objavili, može se oceniti kao nesrazmerna”, navodi se u saopštenju Kuće ljudskih prava.\n“Ostvarivanje prava na obaveštenost, kao osnovnog građanskog i političkog prava, jasno je artikulisani zahtev građana od samog početka protesta od decembra 2018. godine. Jedini odgovor javnog servisa i ostalih medija je obaveštavanje o incidentima koje je policija propustila da spreči, sa namerom da se stvori netrpeljivost između građana sa suprotstavljenim političkim stavovima, i stvori slika o nasilnom menjanju državnog uređenja”, dodaje se.\n“Ignorisanje potreba građana koji pozivaju na dijalog tokom tromesečnih protesta od strane države, isključivi je uzrok nasilja koje se dogodilo tokom vikenda. Pozivamo politički vrh, sve nadležne državne i nezavisne institucije i medije da zaustave dalju polarizaciju između građana i države i da omoguće osnove za demokratski dijalog”, navodi Kuća ljudskih prava.\nKuću ljudskih prava čine Komitet pravnika za ljudska prava – JUKOM, Beogradski centar za ljudska prava, Građanske inicijative, Helsinški odbor za ljudska prava i Centar za praktičnu politiku.\nIzvor N1, 18. mart 2019.\nPreporučujemo1 od 5 milionaKuća ljudskih pravapolicijaprotesti


Vesti online / Vesti / Ex YU / "Svi pričaju o Srpskoj, a o naoružavanju Bošnjaka niko ne piše"\nNedeljnik Globus u najnovijem broju objavio je specijalni izveštaj autora Darka Hudelista, povodom opremanja policije Republike Srpske s novih 2.500 dugih cevi, u kojem se konstatuje da o naoružavanju Bošnjaka niko ne piše.\nSnage Republike Srpske trn u oku svima, ali naoružavanje Bošnjaka niko i ne pominje\nHudelist, naime, podseća da je bošnjački lider Bakir Izetbegović u nedavnom intervjuu na HTV-u otvoreno izjavio da je spreman za rat, odnosno da Hrvati neće moći da dobiju "treći entitet" bez rata i konflikta.\n* Mesić: Dodik puškama ne može da razbije Bosnu\nNavodi I da se reč "rat" redovno ovih dana spominje i uz vesti i komentare o osnivanju kampa za treniranje tzv. askera (turski naziv za vojnike) u opštini Tešanj u Bosni i Hercegovini.\nPrema Hudelistu, odluku predsednika Republike Srpske Milorada Dodika o naoružavanju policije Republike Srpske neki su interpretirali i kao začetak stvaranja neke buduće vojske RS-a, iako je RS za kupovinu pušaka od Srbije dobila saglasnost svih nadležnih u BiH, a o čemu su, inače, pisali i svi mediji u regionu.\nHudelist navodi, pozivajući se na neimenovane izvore, i da je odluku o "radikalnoj i temeljnoj moderniaciji MUP-a" predsednik RS Milorad Dodik doneo još 2015, nakon napada vehabija na policijsku stanicu u Zvorniku.\nNavodi i da će ovom nabavkom tek svaki drugi uniformisani policajac RS imati pušku, dok je do sada imao tek svaki deseti.\nRečeno mu je, kaže, da su u Sarajevskom kantonu, odvojili 1,15 miliona KM za nabavku savremenog nemačkog naoružanja za policajce, u Zapadnohercegovačkom kantonu 100.000 KM, u Zeničko-dobojskom 160. 000, a Federalni MUP je već nabavio automatske puške za 134. 000 KM.\nO tome, kaže, međutim, niko ne piše, ne diže se nikakva prašina, a po već ustaljenoj praksi i navikama u BiH, problematično je samo ono što se radi u Republici Srpskoj.


Predsednik Koordinacionog centra Nebojša Čović: O decentralizaciji na Kosovu se mnogo priča a ništa ne radi\nPredsednik Koordinacionog centra za Kosovo i Metohiju Nebojša Čović ocenio je da ispravnim stav predstavnika kosovskih Srba koji su još jednom potvrdili raniju odluku o neučešću u pokrajinskim institucijama. O decentralizaciji na Kosovu se mnogo priča a ništa ne radi, izjavio je Čović i dodao da je do tog zaključka boraveći u Prištini došao i visoki predstavnik Evropske Unije Havijer Solana koji je izjavio da na Kosovu nema rezultata. Sve te ocene poklapaju se i sa stavom državnog vrha zemlje koji je konstatovao da nema uslova za ulazak u privremene institucije Kosova, rekao je Čović, tvrdeći da se na Srbe vrši dodatni pritisak da ipak uđu u kosovski Parlament.\nOsvrćući se na sporazum Srbije i Crne Gore sa NATO-om o prolasku trupa Alijanse preko teritorije državne zajednice, Čović je pozdravio njegovo potpisivanje i istakao da je to važan trenutak za zemlju ali je zatim dodao da Savet ministara nema političko-pravni legitimitet da sam donese odluku o ovakvom sporazumu, bez vlade Srbije i bez Vlade Crne Gore i da zato zamera proceuduru potpisivanja.\nA poslanici u Skupštini Srbije imaju različita mišljenja o tome da li sporazum o kopnenim linijama komunikacije snaga NATO-a preko teritorije državne zajednice ugrožava suverenitet zemlje. Poslanik Demokratske stranke Srbije Dragoljub Kojčić rekao je da ukoliko se neki međunarodni sporazum potpiše na demokratski način onda ne postoji rizik od ugrožavanja suvereniteta države i dodao da bi tim povodom trebalo da se oglasi Vlada Srbije. Poslanica Srpskog pokreta obnove Sanja Čeković smatra da sporazum nije udar na suverenitit zemlje jer njegovu suštinu čini zaštita građana Srbije i Crne Gore na Kosovu, a slično misli i šef poslaničke grupe Demokratske stranke Dušan Petrović koji kaže da je sporazum pravni kontekst koji će omogućiti pružanje zaštite Srbima na Kosovu kada to god bude potrebno.


politika bezbednosti hrane – Mesokombinat\npolitika bezbednosti hranesrki2021-07-21T08:56:55+02:00\nMesokombinat promet doo Leskovac prepoznaje i potvrđuje svoju odgovornost za bezbednost hrane shodno standardu ISO 22000:2018 i HACCP principa i želi da osigura da je sva priprema i distribucija hrane bezbedna i da odgovara zahtevima.\nMesokombinat promet ocenjuje rizike po zdravlje i bezbednost svojih zaposlenih i bilo koga ko može da bude ugrožen našim aktivnostima i smanjuje rizike na prihvatljiv nivo.\nPolitika za bezbednost hrane usaglašena je sa poslovnim planiranim rezultatima Mesokombinat promet-a, zahtevima kupaca i zaposlenih i sa kontrolnim zahtevima od strane državnih organa. Ova politika važi i za naše isporučioce.\nNajviše rukovodstvo daje punu podršku ostvarivanju politike bezbednosti hrane. Politika će biti revidirana po potrebi posle svakog godišnjeg preispitivanja sistema menadžmenta za bezbednost hrane od strane rukovodstva. Promovisanje mera za ostvarivanje bezbednosti hrane je zadatak rukovodstva na svim nivoima.\nUspostavili smo sistem koji garantuje:\nda svi naši procesi u prijemu, proizvodnji i distribuciji hrane budu realizovani na način koji osigurava bezbednost hrane;\nusaglašenost sa važećim zakonskim i drugim zahtevima;\nda smo uspostavili procedure, održavamo dobru proizvođačku i dobru higijensku praksu i da verifikujemo efektivnost našeg sistema menadžmenta bezbednosti hranom;\nda kontinualno poboljšavamo kvalitet i odrzavamo bezbednost hrane;\nda imamo osoblje koje je obučeno i odgovorno za obavljanje procesa pripreme i distribucije hrane na bezbedan način u skladu sa propisanim procedurama koje vode prevenciji i eliminaciji zagađenja hrane.\nKomuniciramo o politici bezbednosti hrane sa svim zaposlenima i svim zainteresovanim stranama.\nPolitika bezbednosti hrane je istaknuta na ulazu u Mesokombinat promet, na vidnim mestima gde se distribuira hrana i u elektronskim medijima. Politika je obavezujuća za sve zaposlene.


! /Vlada KS: Odobrenim programima omogućeno zapošljavanje 782 osobe / Radio Sarajevo\n! / Vlada KS: Odobrenim programima omogućeno zapošljavanje 782 osobe\n21. 05. 2021. u 15:52:00 Radiosarajevo.ba\nZa realizaciju mjera podsticaja zapošljavanja i održavanja više stope zaposlenosti, kao i poboljšanja strukture zaposlenih u ovoj godini, Vlada Kantona Sarajevo je izdvojila 4.356.427 KM.\nProgramom mjera, koji je jučer utvrdila Vlada KS, na prijedlog Ministarstva za rad, socijalnu politiku, raseljena lica i izbjeglice, omogućeno je zapošljavanje 782 osobe sa evidencije Službe za zapošljavanje.\n“Konkretno, kroz Program sufinansiranja zapošljavanja ‘Posao za sve’ omogućeno je zapošljavanje 200 osoba, a kroz Program ‘Javnih radova’ 287 osoba. Bit će realizovan i program sufinansiranja zapošljavanja 15 mladih osoba koje su izašle iz sistema javne brige, te još 15 osoba u okviru programa pod nazivom ‘Zlatna značka’.\nDva programa koji se odnose na sufinansiranje zapošljavanja i samozapošljavanja šehidskih porodica i porodica poginulih boraca-branitelja predviđaju zapošljavanje 115 osoba iz ove kategorije.\nTakođer, bit će realizovan program sufinansiranja zapošljavanja 150 demobilisanih boraca- branitelja u komunalnoj privredi. Planiran je i program obuke, dokvalifikacije i prekvalifikacije nezaposlenih osoba”, navela je, između ostalog, resorna ministrica Ivana Prvulović.\nJavne pozive će, prema Programu, realizovati Služba za zapošljavanje KS pod nadzorom Ministarstva za rad, socijalnu politiku, raseljena lica i izbjeglice KS.\nTagovi: Vlada Kantona Sarajevo odluka zapošljavanje Ministarstvo za rad, socijalnu politiku, raseljena lica i izbjeglice KS Program sufinansiranja\n! / Počelo je: Prve općine u Sarajevu potpisale ugovore za projekte vodosnabdijevanja\nBIRN / Opština Han-Pijesak nabavlja putničko vozilo od 64.000 maraka


Telohranitelji spasili Trampa od napada demonstranta (video) - Sputnjik Srbija\n21:00 12.03.2016 (osveženo 21:04 12.03.2016) Preuzmite kraći link\nMuškarac je pokušao da se popne na binu i da političara gađa flašom, saopštila je policija televizijskom kanalu En-Bi-Si njuz.\n„Bio sam spreman sâm s njim da se obračunam, ali jednostavnije je bilo prepustiti to policiji“, našalio se Tramp kada su napadača odveli.\nOvo nije prvi pokušaj napada na Trampa tokom njegovih nastupa.\nKandidat republikanaca za predsednika SAD morao je u petak da otkaže nastup na Univerzitetu Ilinoisa u Čikagu. Hiljade Trampovih protivnika, ali i njegovih pristalica, okupile su se oko univerziteta uoči njegovog dolaska. Došlo je i do nekoliko tuča pripadnika dveju struja, u kojima je ranjeno nekoliko ljudi.\nizbori u Americi, predsednička kampanja, telohranitelji, demonstranti, napad, Republikanska stranka SAD, Donald Tramp, Ohajo


ŠTA JE PLAN SISTEMA TEHNIČKE ZAŠTITE?\nPlan tehničke zaštite obuhvata planiranje realizacije ideje o sistemu tehničke zaštite. Planiranje sistema je process koji sledi posle procene rizika, a prethodi projektovanju sistema. Planiranje sistema tehničke zaštite vrši se na osnovu akta o proceni rizika u zaštiti lica, imovine i poslovanja a koji se izrađuje po standardu serije SRPS A.L2.003. Na osnovu ovog akta objekti se kategorizuju u jednu od pet kategorija. Planom sistema tehničke zaštite određuje se optimalni nivo tehničke zaštite za dati objekat.


Novi dokazi: Sve “škaljarce” u Grčkoj ubile iste osobe! – Borba\nNovi dokazi: Sve “škaljarce” u Grčkoj ubile iste osobe!\nGrčki istražitelji došli su do podataka koji ukazuju da su angažovani za likvidaciju pripadnika škaljarskog klana Alana Kožara i Damira Hadžića, niko drugi do četvorica muškaraca koji su ubili vođu te kriminalne grupe Igora Dedovića i njegovog saradnika Stevana Stamatovića u januaru u kafani na grčkom području Vari, piše Pobjeda.\nPolicija je, nakon što je uspjela da sastavi “slagalicu” ubistva Hadžića i Kožara, krajem juna na Krfu, bila iznenađena kada je utvrdila da su dvojica mafijaša pogođena iz četiri različita oružja, što znači da su ih najmanje četiri osobe opkolile ispred automobile i ispalile vatru na parkingu iznajmljene vile u Halikounasu, prenosi portal newsit.gr.\nPrema informacijama policije, Igor Dedović je nakon hapšenja takozvanog „Eskobara Balkana“ Jovice Vukotića, u septembru 2018. u Turskoj, postao apsolutni vođa škaljaskog klana.\n“Svi u Evropi će kupiti naš kokain i Pirej će postati naša luka”, navodno je rekao Dedović svojim saradnicima, u nastojanju da prevaziđe Vukotićeva dostignuća, piše newsit.gr.\nIstražujući ove slučajeve, grčka policija je utvrdila da dva ubistva imaju mnogo zajedničkih elemenata, a posebno ističu činjenicu da je na Krfu u nasljednike Dedovića i njegovog saradnika Stamatovića ispaljeno 30 metaka, dok su u restoranu u Vari žrtve ubijene sa 25 metaka, ispaljenih iz dva različita oružja.\nZanimljivi detalji stižu i iz laboratorija grčke policije. Hadžićevi otisci prstiju pronađeni su u dva stana koja su Dedović i Stamatović povremeno iznajmljivali u Palaju Faliru i Glifadi, velikim predgrađima Atine. Ovi podaci do kojih su došli bezbjednosni istražitelji dokazuju apsolutno blizak odnos žrtava dva mafijaška obračuna u toj zemlji.\nNa spisku pripadnika klana, koji je grčka policija dobila iz Beograda, u prvom redu su se pojavila imena Kožara i Hadžića. U bilješkama koje su pratile imena Igora Dedovića i Stevana Stamatovića, navodi se da su se tragovi njihovih saradnika izgubili, te da se procjenjuje da su utočište pronašli u Grčkoj, koristeći se lažnim ličnim dokumentima.\nKrivokapić o svom životu: Trudio sam se da budem častan i pošten, a da drugi treba da sude koliko sam takav bio\nLeopard komentariše 7 mjeseci ago\nRokaj tu stoku\nPerovic komentariše 7 mjeseci ago\nOčistiše Vas Kavacani ko prave


Rogatica Home Page - Potpisan ugovor o izvođenju radova druge faze na izgradnji vodovoda\nPotpisan ugovor o izvođenju radova druge faze na izgradnji vodovoda\nKategorija: Rogatica Objavljeno: Srijeda, 15 Septembar 2021 15:05 Autor rogatica.com Klikova: 395\nU naselju Plješevica trenutno se odvijaju radovi prve faze projekta vodosnabdijevanja ovog naselja, kao i naselja Ćemanovići i Donji Seljani. Načelnik opštine Rogatica i direktor preduzeća “Instel” iz Bijeljine, potpisali su ugovor o izvođenju radova druge faze ovog projekta. Vrijednost radova druge faze je 684.055 KM, a finansiraće ih Opština Rogatica putem kreditnih sredstava.\nU naselju Plješevica trenutno se odvijaju radovi prve faze projekta vodosnabdijevanja ovog naselja, kao i naselja Ćemanovići i Donji Seljani.\nPrva faza podrazumijeva iskop kanala i polaganje cijevi od priključenja na gradski vodovod do pumpne stanice Vaganj. Odatle će se voda potiskivati do rezervoara Plješevica 1, a zatim i Plješevica 2. Radove prve faze, u vrijednosti od 360.000 KM, finansira Evropska unija putem IPA projekta prekogranične saradnje opština Rogatica i Kolašin.\nNačelnik opštine Rogatica i direktor preduzeća “Instel” iz Bijeljine, potpisali su ugovor o izvođenju radova druge faze ovog projekta. Vrijednost radova druge faze je 684.055 KM, a finansiraće ih Opština Rogatica putem kreditnih sredstava.\nDrugom fazom voda će biti dovedena do Ćemanovića i Donjih Seljana, a zatim će biti izgrađena i distributivna mreža sa priključcima do krajnjih korisnika.


Hitnoj treba ljekar\nBojana Vučenović 02.06.2009 19:23\nSlužba hitne pomoći u domovima zdravlja obično služi da što brže budu zbrinuti hitni pacijenti, i to bi trebalo da bude osnovna funkcija svake takve službe, ali, nažalost, stanje na terenu i nije baš tako.\nAko pacijent dođe u Hitnu s nesnosnim bolovima i ako mu tu kažu da nemaju ljekara i da ide na pregled kod porodičnog doktora, čemu onda uopšte služi ta ista hitna pomoć, u kojoj u toku dana rade samo medicinske sestre?!\nČinjenica da u Službi hitne pomoći u Kotor Varošu doktor ne radi po danu već dolazi samo u noćnu smjenu, a hitni pacijenti moraju čekati na pregled kod porodičnog doktora, gdje su inače ogromne gužve i gdje uvijek u redu stoji po 20 ljudi, dovoljno govori sama za sebe i tu nije potrebno ništa posebno komentarisati.\nRukovodstvo ove zdravstvene ustanove ovakvu situaciju pravda time da porodični doktor radi i drugu smjenu i da tako pacijenti imaju čitavo vrijeme doktora na raspolaganju, dodajući da je to najbolje za pacijente, bez obzira na to što su redovi čekanja kod porodičnog svakodnevica i što u tom istom redu moraju čekati i hitni pacijenti.\nU nadležnom ministarstvu kažu da su, prema zakonu, zdravstvene ustanove dužne pružati zdravstvenu zaštitu u toku 24 časa i da su za nepružanje hitne medicinske pomoći predviđene kazne od 1.000 do 15.000 maraka, pa ostaje da vidimo da li će se situacija u navedenom slučaju promijeniti nabolje.


Trampov plan predizbornih skupova: prva je Oklahoma - Američki izbori\nTrampov plan predizbornih skupova: prva je Oklahoma\nPredsednik Donald Tramp objavio je da će sledeće nedelje posetiti saveznu državu Oklahomu, čime će nastaviti sa svojim predizbornim skupovima. To će biti prvi put posle nekoliko meseci da se održava njegov predizborni skup, budući da je pandemija virusa korona odložila sve aktivnosti. Miting će biti održan u Talsi, 19. juna. Tramp je dodao da će u narednim nedeljama posetiti još nekoliko država, među kojima su: Florida, Severna Karolina, Arizona i Teksas.\nPrvobitni planovi predsednika Trampa bili su da sa aktivnostima počne u julu. Međutim, s obzirom na to da je većina država počela sa otvaranjem, svoje planove je pomerio mesec dana unapred. Predizborni skupovi delom su rezultat i protesta širom Sjedinjenih Američkih Država zbog nasilne smrti Afroamerikanca Džordža Flojda (George Floyd), te je Tramp odlučio da je pogodan trenutak da ojača svoju poziciju. Stručna javnost u SAD naglašava da je epidemiološka situacija još uvek nestabilna, i da je neophodno održavati socijalnu distancu i izbegavati javne skupove.\nKako prenosi Si-En-En (CNN), ponovo aktiviranje Trampove kampanje kroz javne skupove dolazi u isto vreme dok republikanski zvaničnici traže pomeranje nacionalne konvencije stranke za avgust. Nacionalni komitet izabrao je da se veći deo glavnih programa preseli iz Šarlota, u Severnoj Karolini. Očekuje se da će Tramp u četvrtak objaviti gde će prihvatiti nominaciju, a dobro obavešteni izvori napominju da bi to verovatno mogla biti Florida.


Španski "AS": Jović se za vikend oprašta od navijača Ajntrahta na meču sa Bajernom! - Semberske\nNakon utakmice sa Bajernom! Madriđani su odregovali džentlmenski, sačekaće kraj nedelje da mladi napadač završi sve obaveze sa Ajntrahtom, a onda kompletirati pregovore u velikom stilu.\nDogovor je postignut, a za zvaničnu verifikaciju istog čeka se poslednji sudijski zvižduk u ovoj sezoni. Sjajni srpski napadač Luka Jović potpisaće ugovor sa Real Madridom naredne sedmice, pošto želi da zadrži fokus do kraja sezone i utakmice sa Bajernom u subotu, piše madridski AS, koji je prvi izašao sa informacijom da je posao završen, kao i svim pratećim detaljima oko transfera.\nPoslednja utakmica u sezoni je izuzetno važna, kako za Bajern koji se bori za titulu, tako i za sastav Adolfa Hitera, koji još uvek nije izgubio sve šanse za plasman u Ligu šampiona. Madriđani su odregovali džentlmenski, sačekaće kraj nedelje, a onda okončanti pregovore u velikom stilu.\nObeštećenje za Jovića iznosiće oko pomenutih 60.000.000 evra, mada još uvek nije poznato da li će deo kompletnog transfera biti neki igrač Real Madrida, koji bi otišao u suprotnom smeru. Kao jedna od potencijalnih opcija pominjao se Marijano Dijaz, čija se vrednost procenjuje na oko 20.000.000 evra. Pored njega pominjale su se i Raul Tomas i Pedro Dijaz, ali bi klub iz Frankfurta najradije da uzme već potpuno formiranog igrača, kakav je Marijano Dijaz.\nMladi napadač će sa 27 golova u ovoj sezoni odmah postati žestoka konkurencija iskusnom Karimu Benzemi, od kojeg će u narednih nekoliko godina u potpunosti preuzeti ulogu glavnog golgetera u ekipi. Naravno, to ne znači da neće imati važnu ulogu već naredne sezone, s obzirom na profil francuskog napadača, pa će često biti i zajedno na terenu.\nPrema ranijim informacijama iz istog izvora, Jović će potpisati ugovor na čak šest sezona i tako nastaviti niz mladih talentovanih pojačanja Madriđana (Asensio, Sebaljos i Braim Dijaz) koji su se obvezali na šestogodišnju vernost Kraljevskom klubu.\nProteklih dana u španskim medijima pominjala se informacija da je Fali Ramadani došao na finalne pregovore i da je imao sastanak sa drugim čovekom Madriđana Hoseom Anhelom Sančezon. Jović će tako na Santijago Bernabeu stići pre Edena Azara, koji bi takođe do kraja meseca trebalo da bude potvrđen kao veliko pojačanje Reala.\nKljučni trenutak za sprovođenje operacije zvane “Luka Jović” bio je 17. april, kada je Ajntraht i zvanično iskoristio opciju da za 8.000.000 evra otkupi Srbina iz Benfike. Od tog trenutka nemački klub je bio slobodan da otpočne i formalne pregovore sa Madriđanima. Benfiki sleduje 20 procenata od ukupnog iznosa obeštećenja.\nPrevious : “DAJTE MU MALO VREMENA DA SE OPORAVI” Jokićev otac o nastupu Nikole za reprezentaciju Srbije\nNext : NOVA SAZNANJA O UBISTVU SLAVIŠE KRUNIĆA Kovačevića ubio odbjegli Đukanović?


Google i dalje prikuplja podatke o korisnicima Google i dalje prikuplja podatke o korisnicima – Personal magazin\nAmerički softverski div Google Inc. otklonio je ocenu evropskih vlasti da nema potrebe da kompanije koje pružaju usluge pretraživanja interneta čuvaju privatne podatke o korisnicima duže od šest meseci\nGoogle je tvrdio da je njegova politika čuvanja takvih podataka u trajanju i do 18 meseci nužna za kontinuirani razvoj web usluga i unapređenje rezultata pretraživanja. On se takođe osvrnuo na zaključak Radne grupe da bi i IP adrese (Internet Protocol addresses) – jedinstvene adrese koje identifikuju specifični kompujter ili uređaj povezan na Internet – trebale biti tretirane kao privatne informacije na koje bi se u celosti primenjivali zakoni o zaštiti ličnih podataka.\n“Na osnovu naše analize smatramo da odgovor na pitanje da li IP adrese spadaju u kategoriju privatnih podataka zavisi od toga na koji se način ti podaci koriste”, kazao je Fleischer. Google je već ranije tvrdio da situacija nije crno-bela, delimično i zbog toga što pružatelji Internet usluga često dodeljuju istu IP adresu većem broju korisnika.\nGoogle-ove web usluge generišu na tone više ili manje anonimnih podataka o korisnicima, koji se potom čuvaju na sigurnom u njegovom ogromnom središtu podataka. Njegovi inženjeri te podatke redovito proučavaju u potrazi za pokazateljima koji bi im pomogli u unapređenju usluga kompanije.\nDok su Internet kompanije tradicionalno podatke o korisnicima zadržavale godinama, Google je pre godinu dana pokrenuo inicijativu da se taj rok ograniči na 18 meseci.\nGrupa poverenika za zaštitu podataka zemalja članica Evropske unije utvrdila je da su web adrese kompjutera i cookiji personalne informacije u čiju bi zaštitu “pretraživači” trebali da ulože više napora.\nIzveštaj nezaviosnog evropskog savetodavnog tela o zaštiti podataka i privatnosti, takozvane Radne skupine Člana 29 (Article 29 Working Party), poziva na pojačane aktivnosti upozoravanja korisnika, ističući da bi se usluge koje nisu popraćene takvim upozorenjima mogle smatrati protvzakonitima.\nCookie se sastoji od delića teksta koji signaliziraju prijavu odnosno odjavu korisnika sa određene internet stranice. Komercijalne stranice se njima služe kako bi prilagodile pretraživanje ukusima korisnika a oglašivači pomoću njih mere posećenost internet stranica. Ali, cookiji su istovremeno vrlo sporni jer nameću pitanja zaštite personalnih podataka, sa obzirom da omogućavaju praćenje ponašanja korisnika.\n“Mišljenje Radne grupe je da pretraživači u ulozi sakupljača podataka o korisnicima do sada nisu korisnicima dale odgovarajuće objašnjenje prirode i svrhe svojih operacija”, stoji u izveštaju Radne grupe. “Stoga ne vidimo razloga da se podaci čuvaju na razdoblje duže od šest meseci”, zaključuju.\nGoogle i dalje prikuplja podatke o korisnicima was last modified: April 11th, 2008 by Redakcija


Poklon Radanske ruže ženama koje su se porodile u poslednjem kvartalu 2018. godine – Radanska ruža\nObjavljeno - 04.04.2019\nLEBANE – Povodom svečanog završetka javnih radova u Lebanu, u prostorijama Socijalnog udruženja Radanska Ruža, lebanske porodilje dobile su na poklon paket proizvoda Socijalnog preduzeća Radanska RUŽA i pamučne pelene koje su urađene u radionici udruženja. Vrednost pojedinačnog paketa je oko 3.500 dinara, a ukupna vrednost svih paketa je oko 180.000 dinara.\nJavni radovi sprovođeni su u toku septembra, oktobra i novembra meseca prošle godine, u saradnji sa: Nacionalnom službom za zapošljavanje iz Leskovca i opštinom Lebane, koji su finansirali ovaj projekat, Udruženjem žena RUŽA i Socijalnim preduzećem Radanska ruža, koji su realizatori projekta.\nSocijalno preduzeće Radanska RUŽA doo Lebane i Udruženje žena Ruža Lebane, povodom završetka Javnih radova koje je finansirala Nacionalna služba za zapošljavanje i opština Lebane ukazuje na značaj ove akcije. Tokom javnih radova zaposlene su dve žene sa invaliditetom kao i dve žene iz kategorije teže zapošljivih grupa stanovništva. Ukupna vrednost zavnih radova bila je 360.000 dinara.\nOpština Lebane, u cilju promovisanja populacione politike, nataliteta i pomoći i podrške roditeljima i deci, dodeljuje besplatne užine u osnovnim školama za treće i svako naredno dete, besplatan prevoz za đake, besplatan vrtić za treće i svako naredno dete, besplatne časove baleta pri Domu kulture za treće dete, besplatnu članarinu u lebanskoj biblioteci.\n„U drgoj polovini aprila meseca porodiljama će biti isplaćena novčana pomoć u iznosu od po 20 hiljada dinara i poklon paket za novorođenčad. Napomenula bih i da će uskoro biti realizovan projekat Udruženja Pokret za decu pod nazivom Tri plus, koji majkama sa troje i više dece omogućuje razne popuste i pogodnosti, kako širom Srbije, tako i kod nas na lokalu. U narednom periodu pozivaćemo majke sa troje i više dece na potpisivanje saglasnosti za izdavanje kartice Tri plus„ – kazala je Nataša Stojanović, pomoćnik predsednika opštine Lebane.


Otvaranje offshore firme - Page 2\nNaslov: Re: Otvaranje offshore firme 4/6/2016, 18:33\nTo onda moze da steti politicarima, ..., ali kako osuditi nase tajkune ?\nNjih bas briga sto ih bije los glas, ili sto ih mrzi 90% Srbije.\nNaslov: Re: Otvaranje offshore firme 4/6/2016, 19:30\nKoleta samo u prolazu spomenuse.......\nNaslov: Re: Otvaranje offshore firme 4/6/2016, 19:31\nMoguće je da Šaper ovde ima firmu koja je vlasništvo offshore firme.\nRačune koje ispostavlja Šaper plaćaju se offshore firmi, a tamo nema poreza.\nDa li gradjanin koji živi i radi u Srbiji treba da plati porez u Srbiji gde živi i gde je zaradio pare ili ne?\nUtaja poreza je kažnjiva, ako se dokaže...\nNaslov: Re: Otvaranje offshore firme 4/7/2016, 21:47\n"Veliki znak - SAD otvorene za prevare"\nVašington -- Sjedinjene Američke Države su isplivale kao vrhunska poreska oaza zajedno sa Švajcarskom, Kajmanskim Ostrvima i Panamom.\nMreža za poresku pravdu, koja se zalaže za globalne mere protiv utaje poreze, navodi da su SAD na trećem mestu po tajnovitosti u finansijskim pitanjima, iza Švajcarske i Hong Konga, ali ispred ozloglašenih poreskih oaza kao što su Kajmanska Ostrva u Luksemburg.\nViše od 90 zemalja potpisalo je 2014. sporazum o razmeni informacija koji je pokrenula Organizacija za ekonomsku saradnju i razvoj (OECD), ali SAD su među malobrojnim zemljama koje se nisu pridružile. Američke banke čak ne uzimaju podatke koji su potrebni drugim zemljama da identifikuju ljude koji izbegavaju poreze.\nSavezne države Nevada, Vajomng i Južna Dakota samo pogoršavaju situaciju, kažu kritičari odnosa SAD prema utajivačima poreza. Te države se nadmeću kako da olakšaju osnivanje korporacije i malo toga pitaju o tome ko stoji iza biznisa.\nNevada je, na primer, olakšala osnivanje korporacije i naplaćuje 500 dolara za poslovnu licencu korporacije i 200 za druga preduzeća, a taj novac je opredeljen za plate nastavnika.\nMnoge te kompanije su samo maske, finansijske smicalice koje ne zapošljavaju radnike i nemaju nikakve investicije.\nIstraživača koji su ispitivali uslove za osnivanje kompanije, predstavljali su se kao investitori kako bi saznali koje informacije konsultanti traže za osnivanje preduzeća. Osnovne informacije poput ličnih dokumenata ili drugih papira koji bi potvrdili njihov indentitet u SAD je tražilo samo 25 odsto, a u Delaveru tek šest odsto.\nNaslov: Re: Otvaranje offshore firme 4/17/2016, 13:06\nAmerički korporativni giganti, poput Epla (Apple) i Dženeral elektrika (General Electric), sakrili su gotovo 1.400 milijardi dolara u desetinama ofšor poreskih oaza, saopštila je međunarodna humanitarna organizacija Oksfam Amerika (Oxfam America).\nPrema najnovijem izveštaju američkog ogranka međunarodne humanitarne organizacije Oksfam, pedeset vodećih američkih kompanija je sakrilo pomenutu sumu u periodu između 2008. i 2014. godine, prenosi Frans pres.\nKako bi to sprovele u delo, kompanije su koristile preko 1.600 svojih podružnica u poreskim utočištima kako bi pohranile i sklonile novac van dometa fiskalnih vlasti.\nIstovremeno, kompanije nastavljaju da ostvaruju benefite od vladinog programa podrške u matičnim zemljama, a troškove toga plaćaju poreski obveznici.\nIzveštaj je objavljen manje od dve nedelje nakon „curenja“ dokumenata jedne panamske advokatske kancelarije, koji su otkrili način kreiranja na hiljade anonimnih fiktivnih kompanija, kao i podatke o bogatstvu najmoćnijih javnih ličnosti na svetu u zemljama koje služe kao poreske oaze.\nU izveštaju je ukazano i na ogroman profit koji su velike kompanije prijavile da drže u inostranstvu, pošto bi, kako tvrde, platile visok porez za njegovo vraćanje u SAD.\nDženeral elektrik u poreskim oazama drži profit od 119 milijardi dolara, Majkrosoft 108 milijardi dolara, Fajzer 74 milijarde dolara, a Alfabet, matična kompanija Gugla, profit od 47 milijardi dolara, dodaje se u izveštaju Oksfama.\n„Kada korporacije ne plaćaju pravedan porez, vlade su primorane da smanje usluge ili da nadoknade manjak od porodica koje su u radnom odnosu i malih preduzeća. Ništa od toga nije prihvatljivo“, zaključuje se u izveštaju Oksfama.\nNaslov: Re: Otvaranje offshore firme 4/23/2016, 04:01\nFrancuske poreske vlasti poslale su Mekdonaldsu (McDonalds’) račun od 300 miliona evra za neplaćeni porez na dobit, koju je, smatraju, taj lanac restorana povukao preko podružnice u Luksemburgu, objavio je poslovni časopis L’Expansion.\nKako piše taj list, a prenosi Rojters (Reuters), poreske vlasti optužile su taj američki lanac restorana brze hrane da je koristio podružnicu u Luksemburgu – McD Europe Franchising – kako bi preusmeravao dobit u zemlje s nižim porezima i to na način da je prekomerno zaračunavao francuskom delu poslovanja korišćenje branda i ostale usluge.\nZvaničnici kompanije u Francuskoj odbili su da prokomentarišu najnoviji razvoj situacije u aktuelnoj istrazi poreskih vlasti u Francuskoj, o kojoj se prvi put saznalo 2014. godine.\nU januaru 2014. godine Mekdonalds je potvrdio da su francuske kancelarije te kompanije tri meseca ranije pretražili poreski službenici, nakon što je L’Expansion objavio da se sumnja u transferiranje 2,2 milijarde evra izvan zemlje radi izbegavanja plaćanja poreza.\nNaslov: Re: Otvaranje offshore firme 5/10/2016, 13:59\nSpisak firmi ciji vlasnici su iz Srbije